VCT GAME CHANGERS APAC 2022 Kembali!

Riot Games baru-baru ini telah umumkan tentang kejohanan Valorant wanita iaitu VCT Game Changers APAC 2022. Ini merupakan tahun kedua VCT Game Changers diadakan oleh pihak Riot. Tujuan utama kejohanan ini diadakan adalah untuk memberi peluang dan pendedahan kepada wanita dalam ekosistem e-sukan Valorant.

VCT kali ini diadakan dengan kerjasama FSL dan SEA's premier women gaming circuit. Terdapat 4 peringkat perlawanan dengan tawaran hadiah terkumpul sebanyak 60,000 USD. Berikut merupakan 4 peringkat yang dinyatakan:

VCT Game Changers APAC Open 1 - 4

Peringkat ini memaksimumkan sebanyak 64 pasukan dan akan bersaing dengan double elimination. 3 pasukan teratas yang berjaya mengutip mata tertinggi akan layak ke peringkat Elit APAC. Pasukan juga berpeluang memenangi 5,000 USD pada setiap peringkat kejohanan terbuka.

VCT Game Changers APAC Open Overtime

Peringkat ini menempatkan 8 pasukan yang menduduki tempat ke 4 hingga 11 dalam peringkat terbuka APAC sebelum ini. Perlawanan akan dimainkan dalam format double elimination dan 3 pasukan teratas akan layak ke peringkat Elit APAC.

VCT Game Changers APAC Last Chance

Peringkat ini merupakan peluang terakhir untuk pasukan yang belum layak ke kejohanan APAC Elite. Mereka perlu bertarung untuk mendapatkan satu daripada dua kelayakan akhir. Maksimum adalah sebanyak 64 pasukan dengan menggunakan format double elimination. Pasukan yang berjaya akan membawa pulang hadiah 5,000 USD.

VCT Game Changers APAC Elite:

Ini merupakan peringkat akhir dalam siri APAC 2022. 8 pasukan yang layak akan bertanding selama 2 minggu (weekends) untuk dinobatkan sebagai juara APAC 2022. Mereka juga akan membawa pulang hadiah sebanyak 35,000 USD dan akan dijemput ke Riot Games’ global Game Changers pada akhir tahun ini.

Untuk dapatkan info berkenaan dengan pendaftaran serta tarikh-tarikh kejohanan, anda boleh pergi ke playvalorant.com.


Malaysia Tempah Nama Di 24 Hours Le Mans Virtual!

Pasukan sim racing Asia Tenggara baru-baru ini telah berjaya mendapatkan tempat ke-4 di kejohanan dunia 24 Hours Le Mans Virtual. Axle Sports, organisasi yang diasaskan oleh bekas pelumba Formula 1 iaitu Alex Yoong. Beliau telah menurunkan 2 pasukan dalam menyertai kejohanan 24 Hours Le Mans Virtual.

Dalam kategori Le Mans Prototype (LMP), ia diwakili oleh SEM9 Flash Axle. Pasukan ini terdiri daripada pelumba Naqiub Azlan (Malaysia), Inigo Anton (Filipina), Mohammad Aleef (Singapura), dan Josh Purwien (Australia). Naqiub Azlan, pelumba sim Malaysia yang baru memenangi kejohanan e-sukan Asia Tenggara eRacing GP.

Pada perlumbaan ini, Naqiub Azlan telah bermula pada petak nombor 8. Beliau kemudian menghabiskan perlumbaan dengan mendapatkan tempat ke-6. Namun, Naqiub bersama pasukannya telah dikenakan penalti kerana terlibat dengan kemalangan dan menyebabkan mereka jatuh di tempat ke-12.

Dengan semangat yang tidak putus asa, di akhir jam perlumbaan, Naqiub, Inigo, Aleef, dan Purwien kembali mengejar kedudukan. Mereka berjaya menamatkan kejohanan di tempat ke-4. Naqiub berkata, “Kami masih tidak percaya apa yang kami capai. P4 di litar dunia yang mengerikan amatlah kami bangga. Ia mungkin bukan kemenangan tetapi sebagai satu pasukan dan menentang pemandu terbaik dunia ini amat bermakna kepada kami.”

Untuk kategori GTE, Axle diwakili oleh pelumba Malaysia, Indonesia dan Itali. Pelumba tersebut ialah Alister Yoong & Nabil Azlan (Malaysia), Avila Bahar (Indonesia) dan Davide Arduini (Itali). Mereka memulakan perlumbaan dengan baik iaitu P10 daripada P15. Namun, selepas 12 jam perlumbaan mereka terpaksa keluar dari perlumbaan kerana mengalami masalah internet.

Untuk info lanjut, sila ke thestar.com.


Season 2 Call of Duty: Vanguard & Warzone Ditangguhkan?

Menerusi pengumuman yang dikeluarkan oleh pihak Call of Duty (CoD), season 2 Vanguard dan Warzone terpaksa ditangguhkan daripada 2 ke 14 Februari. Ini adalah kerana terdapat banyak aduan mengenai bug dan ketidakstabilan di dalam permainan. Oleh itu, pihak CoD terpaksa menjadualkan semula permulaan season 2 supaya dapat memperbaiki masalah yang berlaku.

Antara fokus penambahbaikan adalah berkenaan pengimbangan permainan (termasuk pengimbangan senjata dan peralatan), kestabilan permainan dan juga bug. Ini adalah selepas aduan sama yang diterima oleh pihak mereka. Dengan tempoh yang diminta, segala penambahbaikan akan dilakukan dengan secepat yang mungkin. Penambahbaikan ini akan dikenakan pada platform konsol dan PC.

Akhir sekali, pihak CoD juga memaklumkan bahawa Studios akan kekal fokus untuk menambah baik pengalaman permainan secara berterusan dan mereka juga sangat menghargai maklum balas yang diberikan oleh komuniti. Untuk dapatkan info berkenaan dengan kemaskini yang dilakukan oleh CoD, anda boleh pergi ke callofduty.com dan seluruh media sosial mereka.


Free Fire X Assassin’s Creed!

Garena telah mengumumkan kolaborasi pertama mereka pada tahun 2022 iaitu Free Fire X Assassin’s Creed. Assassin’s Creed, sebuah permainan video yang dibangunkan oleh Ubisoft. Permainan video ini juga pernah memenangi anugerah dan dinobatkan sebagai permainan video francais paling popular.

Kolaborasi antara Free Fire bersama Assassin’s Creed sememangnya satu kombinasi yang tepat. Kedua permainan ini mempunyai peminat yang ramai dan ini membolehkan mereka disatukan dalam sebuah mobile game. Antara perkara menarik yang bakal dinantikan oleh pemain Free Fire adalah menyaksikan watak ikonik Assassin’s Creed yang akan dibawa masuk ke dalam dunia Free Fire.

Garena memberitahu bahawa kolaborasi ini akan dilancarkan pada bulan Mac dan butiran lebih lanjut akan dikongsikan pada beberapa minggu akan datang. Pengumuman ini diberitahu awal adalah supaya para peminat bersedia menantikan kolaborasi terbaik ini. Walau bagaimana, ini bukanlah kali pertama Garena berkolaborasi dengan permainan video. Pada tahun lalu, Garena juga telah berkolaborasi dengan Capcom’s Street Fighter V.

Nantikan perkembangan berkenaan Free Fire X Assassin’s Creed di Facebook, Instagram dan Youtube.


Kevier & Eson Ganti OhMyV33nus dan Wise?!

Sebut tentang Blacklist International, pasti ramai yang ketahui kehebatan pasukan ini dalam dunia Mobile Legends. Mana tidaknya, dalam tempoh setahun pasukan ini berjaya merangkul 3 kejuaraan termasuk kejuaraan dunia. Blacklist International merupakan juara dalam MPL PH Musim 7 dan 8. Blacklist juga adalah juara dalam kejohanan dunia iaitu M3 World Championship.

Selepas meraih kemenangan besar, terdapat berita dimana dua pemain utama mereka memutuskan untuk berehat dari menyertai MPL PH Musim 9. Dua pemain tersebut adalah “OhMyV33nus” dan “Wise”. Pasti ramai yang merisaukan tentang kehilangan dua pemain hebat ini dalam Blacklist International. Walau bagaimana, penganalisis Blacklist, Bon Chan menyatakan yang beliau tidak bimbang dengan ketiadaan 2 pemain utama ini.

Ini adalah kerana mereka sudah mempunyai pemain yang akan menggantikan dua pemain tersebut. Tambah pula, Blacklist akan menampilkan gameplay serta META baharu bagi menguatkan lagi pasukan mereka. Baru-baru ini, Blacklist International telah mengumumkan barisan penuh pemain untuk MPL PH Musim 9. Berikut merupakan barisan pemain baru mereka:

Edward - EXP

OHED - GOLD

KEVIER - JUNGLE

HADJI - SUPPORT/MID

ESON - SUPPORT

Kevier dan Eson bakal menggantikan tempat OhMyV33nus dan Wise. Mampukah kedua pemain ini mengekalkan kehebatan Blacklist International? Sama-sama kita nantikan kemunculan mereka dalam MPL PH Musim 9. MPL PH akan mula pada 18 Februari dan tamat pada 30 April 2022. Sebanyak 150,000 USD hadiah terkumpul bakal ditawarkan. Untuk info lanjut, ikuti instagram blacklistmlbb.


NiP Perkenalkan Lineup Terbaru Valorant!

Ninjas In Pyjamas (NiP), sebuah organisasi e-sukan yang bertapak di Stockholm, Sweden. Baru-baru ini, mereka telah mendedahkan barisan pemain Valorant terbarunya melalui media sosial. Barisan kali ini terdiri daripada pemain profesional Amerika Selatan. Ini merupakan perubahan yang sangat ketara jika dibandingkan dengan barisan sebelum ini.

NiP’s telah mengambil pemain berpengalaman daripada Brazil dan Argentina. Antara pemain tersebut adalah Alexandre “xand” dan Benjamin “bnj”. Xand, merupakan bekas pemain pasukan FURIA Esports, Brazil. Beliau pernah mendapat tempat teratas dalam VCT: South America Qualifier bersama pasukannya. Untuk bnj, beliau adalah bekas pemain pasukan KRU Esports, Argentina. Bnj pernah menyertai Master Reykjavik bersama pasukannya.

Seterusnya adalah trio terbaik iaitu Welney “Jonn”, Gabriel “bezn1”, dan Cauan “cauanz”. Meskipun mereka ini tidak mempunyai pengalaman dalam kejohanan besar, namun bakat mereka sememangnya mampu untuk pergi lebih jauh. Mereka sebelum ini sering menyertai kejohanan biasa di dalam wilayah.

NiP’s akan memulakan kejohanan pertama iaitu VCT 2022: Brazil Stage One Challenger dimana peringkat kelayakan akan bermula pada 17 Januari. NiP’s akan diketuai oleh Roynaldin “RoY” sebagai juru latih mereka. Untuk info lanjut, ikuti twitter Ninjas in Pyjamas.


Onic G Juara Valorant SEA Esports Championship 2022!

Onic G, sebuah pasukan Valorant Indonesia baru-baru ini telah dinobatkan sebagai juara dalam SEA Esports Championship 2022. Mereka muncul sebagai juara apabila berjaya menewaskan pasukan BOOM Esports dengan kemenangan 3-1 pada perlawanan akhir. Onic G juga berjaya membawa pulang wang tunai sebanyak 7000 USD.

SEA Esports Championship merupakan kejohanan yang melibatkan 8 buah negara di Asia Tenggara. Antara negara yang terlibat adalah Brunei, Indonesia, Filipina, Thailand, Laos, Malaysia, Singapura, & Vietnam. Sebanyak 16 pasukan Valorant terbaik Asia telah mengikuti kejohanan ini. Pada permulaan pertandingan, Onic G dilihat kurang keyakinan sehingga mereka jatuh ke lower bracket.

Berbeza dengan BOOM Esports, mereka kelihatan sangat kuat sehinggakan mendapat kemenangan berturut. Namun begitu, kebangkitan Onic G sememangnya mengagumkan. Daripada lower bracket mereka bangkit sedikit demi sedikit sehingga berjaya menewaskan juara bertahan BOOM Esports. Pada pusingan pertama di final, kemenangan telah berpihak pada Onic G dengan mata 17-15. Masuk pusingan kedua, BOOM Esports kembali menyamakan kedudukan dimana mereka memenangi mata 13-10.

Untuk pusingan ketiga dan keempat, perlawanan menjadi semakin sengit. Kedua pasukan ini berjaya menjadikan perlawanan akhir lebih menarik. Akan tetapi, BOOM Esports terpaksa akur dengan kekalahan mereka. Mereka telah ditundukkan oleh Onic G dengan kemenangan 3-1. BOOM Esport berjaya mendapatkan tempat kedua dan membawa pulang wang tunai sebanyak 4000 USD. Tempat ketiga pula jatuh kepada pasukan SHB dengan wang tunai sebanyak 3000 USD.


Free Fire World Series (FFWS) 2022 Berlangsung Di Singapura!

Free Fire World Series (FFWS) 2022 bakal diadakan di Sentosa Island, Singapore. Kejohanan ini akan bermula pada bulan Mei dimana 22 pasukan dari seluruh dunia akan bertanding demi merebut gelaran juara. FFWS 2022 akan bermula dengan play-in iaitu pada 14 Mei manakala perlawanan akhir dijadualkan pada 21 Mei.

Untuk menyertai FFWS, setiap pasukan perlu memasuki kejohanan Free Fire serantau terlebih dahulu. Pasukan yang memenangi kejohanan serantau akan mewakili negara mereka ke FFWS 2022. FFWS 2022 kali ini akan terdapat 22 pasukan daripada 13 wilayah. Antara wilayah tersebut adalah:

North America

Pakistan

Brazil

Taiwan

Indonesia

Commonwealth of Independent States (CIS)

Middle East and North Africa (MENA)

Latin America,

Malaysia, Cambodia, Philippines (MCP)

Vietnam

India

Latin America

Europe

12 pasukan akan bertarung dalam play-in untuk dapatkan tempat pada perlawanan akhir FFWS. Hanya 2 pasukan teratas sahaja yang akan mara ke peringkat akhir FFWS bersama dengan 10 pasukan lagi yang telah layak terlebih dahulu. Walau bagaimana, Garena masih belum memaklumkan jumlah hadiah terkumpul untuk kejohanan FFWS 2022.

Ini merupakan kali kedua kejohanan dunia Free Fire diadakan di Singapore. Jika musim lepas FFWS telah diadakan di Marina Bay Sands, Singapore. Ikuti media sosial Garena Free Fire untuk dapatkan info terkini.


Skylightz Gaming Juara BGIS!

Baru-baru ini, Skylightz Gaming telah muncul sebagai juara dalam kejohanan Battlegrounds Mobile India Series (BGIS) 2021. Ini secara tidak langsung telah melayakkan Skylightz Gaming untuk mewakili negaranya ke PUBG Mobile Global Championship (PMGC) 2021 Grand final. PMGC Grand final akan bermula pada 21 hingga 23 Januari dimana sebanyak 16 pasukan dari seluruh dunia akan bertanding demi merebut hadiah yang lumayan.

Skylightz Gaming, merupakan sebuah pasukan yang kurang mendapat tempat sebelum ini. Namun, di BGIS 2021 mereka telah menunjukkan kemampuannya. Mereka berjaya mendapatkan 3 WWCD serta 109 kill dalam 24 perlawanan dengan mata keseluruhan 273. Mereka juga akan membawa pulang wang tunai sebanyak 67,470 USD. Dalam kejohanan tersebut, Skylightz Gaming mempunyai pesaing rapat mereka iaitu pasukan TSM.

TSM merupakan pasukan yang berada tempat kedua dengan hanya ketinggalan 3 mata di belakang Skylightz Gaming iaitu 270 mata. Di tempat ketiga pula diduduki oleh Team XO. Mereka berjaya mengumpul mata keseluruhan sebanyak 244 mata iaitu 26 mata ketinggalan di belakang TSM. Oleh itu, jangan lupa untuk saksikan perlawanan akhir PMGC 2021 pada 21 Januari ini. Berikan sokongan terhadap pasukan kegemaran anda untuk dinobatkan sebagai juara dunia dalam permainan PUBG Mobile.

PMGC kali ini menawarkan hadiah terkumpul sebanyak 3 juta USD dan ini merupakan hadiah tertinggi dalam sejarah PUBG Mobile.


China Disekat Dari Overwatch 2 Dan Permainan Video Dari Blizzard Bermula Tahun Depan

Blizzard Entertainment dikatakan akan menutup gaming services mereka di China selepas licensing agreement mereka bersama NetEase tamat.

Ini bermaksud pemain-pemain dari China tidak akan dapat bermain permainan video seperti Overwatch, World of Warcraft, Diablo dan Hearthstone bermula 23 Januari 2022.

Blizzard Entertainment sengaja membiarkan agreement mereka bersama NetEase tamat kerana dikatakan tidak bersetuju dengan perjanjian baru antara mereka dan NetEase. NetEase dan Blizzard Entertainment telah berkerjasama sejak tahun 2008 lagi.


Update 1.02 Soul Hackers 2 Kini Tersedia

ATLUS telah pun melancarkan update pada Soul Hackers dengan versi 1.02 dengan beberapa penambahan pada karakter, mod, pelbagai pelarasan dan empat Demon terbaru.

<oembed url="https://www.youtube.com/watch?v=Vw5GhQxUiVg" width="200" height="113" host="youtube"></oembed>

Pemain akan bermain sebagai Ringo, seorang ejen artificial intelligence Aion, dalam meneroka dunia Soul Hackers 2. Oleh itu, pembangun ATLUS telah pun menambah pilihan ‘Dash’ pada pergerakan Ringo untuk memudahkan pemain menerokai dengan lebih cepat.

Untuk mod pula, ketika Ringo berjumpa dengan musuh, pemain boleh memilih ‘Speed Up’ mod untuk melajukan masa perlawanan. Pemain bebas untuk memilih antara kelajuan normal dan kelajuan tinggi.

Antara penambahan pada pelarasan yang paling efektif adalah kebolehan teleport terus ke kedai-kedai dari City Map disediakan. Penambahan ini akan memudahkan pemain dalam membeli barang yang diperlukan ataupun diingini. Terdapat juga pilihan untuk pemain dalam mengubah suai masa tip di loading screen, kebarangkalian musuh muncul di dungeons dan lain-lain lagi.

Yang terakhir sekali adalah Demon terbaru iaitu Pixie (versi Soul Hacker), Neko Shogun, Aitvaras dan Isis. Semua Demon tersebut tidak dikira dengan Registration Percentage dalam Demon Compendium atau pun pencapaian 'Compendium Completionist’. Muat naik sekarang!


Team Secret Wild Rift Sah Dibubarkan

Baru-baru ini pihak Team Secret telah mengumumkan yang divisi Wild Rift mereka sah dibubarkan serta merta. Berita ini agak mengejutkan disebabkan Team Secret boleh dikatakan antara pasukan pilihan peminat-peminat Wild Rift.

Pasukan yang bertempat di Filipina ini dianggotai oleh Azar, Trebor, Tatsurii, Chewy, Code, Raux dan juga Hamezz. Pasukan ini boleh dikatakan antara pasukan perintis dalam scene League of Legends: Wild Rift.

Code terdahulu telah meninggalkan Team Secret pada awal tahun 2022 dan digantikan dengan Raux namun pada Julai yang lepas Raux juga dikatakan telah meninggalkan pasukan tersebut.

Pada debut mereka, Team Secret dilihat antara pasukan terkuat dalam kejohanan-kejohanan besar Wild Rift namun pada tahun ini, prestasi mereka dilihat merundum teruk dan ini mungkin antara sebab mengapa pasukan ini dibubarkan.

Buat masa ini tidak dapat disahkan sama ada Team Secret akan kembali di scene Wild Rift dengan line-up baru ataupun tidak.


Antimage Dikatakan Tidak Mahu Bermain Dibawah EVOS Legends Lagi

Baru-baru ini Zeys yang merupakan jurulatih kepada pasukan MLBB Indonesia, EVOS Legends telah mendedahkan yang Antimage tidak lagi mahu bermain dibawah pasukannya untuk MPL ID musim kesebelas nanti.

Bagi korang yang tak tahu, Antimage atau nama sebenarnya Maxhill Leonardo merupakan seorang EXP Laner untuk pasukan EVOS Legends dan pernah membawa pasukan EVOS Legends bergelar juara dalam MPL ID musim ketujuh.

Dalam satu livestream Zeys, dia mendedahkan yang dia beberapa kali telah menghantar pesanan kepada Antimage untuk kembali bermain bersama pasukan EVOS Legends namun semua pesanan itu tidak dibalas oleh Antimage.

Sebelum ini Antimage dilihat tidak bermain bersama pasukan EVOS Legends pada MPL ID musim kesepuluh kerana dikatakan mempunyai masalah dalaman dengan pengurusan pasukan tersebut.


Blumhouse Dan Atomic Monster Mungkin Bergabung

Blumhouse sebuah syarikat produksi di bawah pengawasan Jason Blum manakala Atomic Monster, di bawah pengawasan James Wan. Syarikat mereka terkenal dengan penghasilan filem dan siri televisyen bergenre seram.

Kedua-dua syarikat produksi ini telah menghasilkan beberapa filem yang popular di seluruh dunia antaranya seperti filem Purge oleh Blumhouse manakala The Conjuring oleh Atomic Monster.

Tujuan mereka melakukan gabungan ini adalah untuk membesarkan lagi hasil produksi mereka dari pelbagai bentuk seperti filem, siri televisyen, audio, permainan video dan siaran langsung.

Walaupun begitu, penyatuan kedua-dua syarikat ini tidak akan mengganggu apa-apa kerja kreativiti mereka kerana masing-masing tetap akan bekerja mengikut syarikat mereka dari segi idea dan strategi.

Buat masa ini, idea ini masih lagi dalam perbincangan dan jika akhirnya kedua-duanya bersetuju untuk menjadikannya satu realiti, Atomic Monster secara langsung akan mempunyai perjanjian jangka panjang dengan Universal Pictures di mana Blumhouse sedang ditawarkan sekarang.


Phantom Liberty - DLC Terbaru Cyberpunk 2077

CD Projekt Red telah mengumumkan satu update terbaru untuk perkembangan jalan cerita Cyberpunk 2077. Update ini adalah satu kandungan DLC dengan nama Cyberpunk 2077: Phantom Liberty dan akan dilancarkan pada tahun 2023 nanti.

<oembed url="https://www.youtube.com/watch?v=PbVKBoDuhZ0" width="200" height="113" host="youtube"></oembed>

DLC ini berbeza dengan DLC sebelum iaitu Edgerunners di mana pemain boleh muat turun secara percuma. Untuk DLC Phantom Liberty ini perlu dibayar dahulu sebelum bermain namun begitu, buat masa ini harganya masih belum ditentukan lagi oleh mereka.

Phantom Liberty ini akan mempunyai banyak kandungan terbaru seperti penceritaan dan misi untuk pemain. Amatlah berbeza dari Edgerunners yang hanya memberikan pilihan kosmetik dan senjata baru. Gabriel Amatengelo, pengarah permainan ini menambah lagi dengan menjaminkan  plot gaya baru, pelakon karakter baru dan juga perkembangan kawasan Night City.

CD Projekt Red telah muat naik satu trailer terbaru khas untuk update DLC Phatom Liberty  buat masa ini dengan menampilkan Keanu Reeves, pelakon di filem francais John Wick, sebagai Johnny Silverhand. Nantikan pelancarannya!


Tower of Fantasy Memperkenalkan Character Baru Untuk Update 2.1

Baru-baru ini pihak Level Infinite telah mengumumkan yang update terbaru mereka untuk permainan video Tower of Fantasy iaitu update 2.1 bakal tiba pada 22 November 2022 ini.

<oembed url="https://www.youtube.com/watch?v=MrM9CEqaSN8" width="200" height="113" host="youtube"></oembed>

Selain daripada memperkenalkan area terbaru yang dipanggil Confounding Labyrith, Level Infinite turut memperkenalkan satu lagi watak terbaru iaitu Lin.

Lin merupakan anak kepada founder of Mirroria dan bakal menggalas tugas bapanya untuk menjaga dan menguruskan Mirroria.

Berbeza dengan watak-watak lain dalam Tower of Fantasy, Lin mempunyai kebolehan untuk menggunakan pelbagai elemen dan tidak hanya tertumpu pada satu elemen sahaja. Ini membuatkan Lin lebih versatile untuk digunakan.

Selain dari watak baru, Level Infinite turut memperkenalkan area-area yang terdapat di Confounding Labyrith seperti Prism Pillar yang penuh dengan ruins yang ditinggalkan oleh masyarakat-masyarakat terdahulu dan juga Deepsoul Industrial Zone yang merupakan satu industrial area berhampiran Scientific Research Center.

Untuk pengetahuan korang, Tower of Fantasy juga tercalon dalam The Game Awards untuk kategori Best Mobile Game. Jangan lupa untuk mengundi Tower of Fantasy di SINI.


Blue Protocol - Akan Dilancarkan Pada Awal Musim Bunga 2023 Di Jepun

Blue Protocol adalah sebuah permainan yang dibangunkan oleh syarikat Bandai Namco Studios dan telah diumumkan oleh Bandai Namco Online pada tahun 2019. Namun, sehingga kini permainan ini masih belum dilancarkan.

Update terakhir mereka telah umumkan adalah pada bulan Mei 2021 di mana mereka telah kongsikan lagu tema pembukaan permainan ini.

Akhirnya, setelah sekian lamanya tanpa berita, Bandai Namco telah mengesahkan tarikh pelancaran Blue Protocol pada awal musim bunga 2023.

<oembed url="https://www.youtube.com/watch?v=iDMuPuFxWzs" width="200" height="113" host="youtube"></oembed>

Sebelum tibanya hari itu, Blue Protocol akan dibuka untuk ujian rangkaian pada 14 Januari 2023 hingga 16 Januari 2023 tetapi hanya terhad kepada 50,000 pengguna sahaja. Pendaftaran di SINI.

Mereka juga telah mengeluarkan trailer Blue Protocol yang baru dan satu siaran langsung Blue Protocol Transmission #5 di Youtube tetapi kedua-duanya di dalam Bahasa Jepun.

Bandai Namco Online menambah lagi dengan mengatakan mereka akan mengeluarkan satu lagi trailer baru di The Game Awards 2022 yang akan dilangsungkan pada 8 Disember 2022. Nantikan!


Jadual IESF 2022 MLBB World Championship Bali Telah Diumumkan

IESF akan mengajurkan satu kejohanan MLBB World Championship 2022 sebagai penutup kejohanan MLBB untuk tahun ini. Kejohanan ini telah disertai oleh pasukan-pasukan yang hebat dari setiap negara. Mereka sudah berusaha dalam bersaing sehingga ke akhir tetapi hanya 8 sahaja negara yang berjaya mara ke IESF 2022 MLBB World Championship.

Berikut adalah senarai negara yang akan bertanding:

Malaysia

Slovenia

Argentina

Namibia

Indonesia

Kemboja

Filipina

Vietnam

Kejohanan ini akan menggunakan format Double Elimination di mana pasukan yang telah kalah di Upper Bracket akan diturunkan ke Lower Bracket. Mereka akan bersaing sesama pasukan yang berada di Lower Bracket dan mengejar ke Grand Final.

Tarikh bermulanya kejohanan ini adalah pada 3 Disember 2022 hingga 11 Disember 2022. Malaysia akan diwakili oleh Todak MLBB selepas berusaha melalui pusingan kelayakan yang diadakan sebelum ini.

Berikut pula adalah jadual ditetapkan:

[ 3 Disember 2022 ]

Upper Bracket Quarter-Final

Namibia VS Kemboja

Malaysia VS Vietnam

Slovenia VS Argentina

[ 4 Disember 2022 ]

Upper Bracket Quarter-Final

Filipina VS Indonesia

Lower Bracket Round One

Loser Pusingan 1 VS Loser Pusingan 2

Loser Pusingan 3 VS Loser Pusingan 4

[ 5 Disember 2022 ]

Upper Bracket Semi-Final

Pemenang 1 VS Pemenang 2

Pemenang 3 VS Pemenang 4

Lower Bracket Quarter-Final

Pemenang Lower Bracket Pusingan 1 VS Loser Upper Bracket Semi-Finals 1

[ 6 Disember 2022 ]

Lower Bracket Quater-Final

Pemenang Lower Bracket Pusingan 1 VS Loser Upper Bracket Semi-Finals 2

Lower Bracket Semi-Final

Pemenang Lower Bracket Quater-Final 1 VS Pemenang Lower-Bracket Quater Final 2

Upper Bracket Final

Pemenang Upper Bracket Semi-Final 1 VS Pemenang Upper Bracket Semii-Final 2

[ 10 Disember 2022 ]

Lower Bracket Final

Pemenang Lower Bracket Semi-Final VS Loser Upper Bracket Final

[ 11 Disember 2022 ]

Grand Final

Pemenang Lower Bracket Final VS Pemenang Upper Bracket Final


Tertiris Skin Beatrix Sempena M4 World Championship

Baru-baru ini OnlyZhask yang merupakan seorang Youtuber MLBB telah mengeluarkan satu video yang menunjukan Skin terbaru Beatrix yang mungkin akan dikeluarkan sempena M4 World Championship yang bakal berlangsung awal tahun depan.

<oembed url="https://www.youtube.com/watch?v=Pgo2fuBOOtQ" width="200" height="113" host="youtube"></oembed>

Dalam video tersebut, OnlyZhask telah menunjukkan dua skin terbaru Beatrix yang diberi nama Light Chaser dan juga Stella Brilliance Beatrix. Kedua-dua skin ini dikatakan boleh ditebus melalui M4 Battle Pass.

Seperti skin Roger Phantom Ranger yang dikeluarkan semasa M3, pemain yang membeli M4 Battle Pass akan terus mendapatkan skin Light Chaser Beatrix.

Manakala untuk skin Prime Stella Brilliance Beatrix, pemain yang berjaya upgrade M4 Battle Pass mereka sehingga level 75. Setakat ini kita masih belum dapat pengesahan dari Moonton berkenaan M4 Battle Pass. Kami akan update info terbaru bila dah dapat pengesahan dari Moonton.


Project LLL - MMO Open-World Dari Pembangun Blade & Soul

NCSoft adalah satu syarikat pembangun permainan video dari Korea Selatan yang terkenal dengan permainan video Blade & Soul, sebuah permainan bertemakan multiplayer role-playing dengan kuantiti pemain yang besar.

<oembed url="https://www.youtube.com/watch?v=nzz1ZATGX4o" width="200" height="113" host="youtube"></oembed>

Mereka telah mengumumkan permainan baru mereka iaitu Project LLL, sebuah permainan bertemakan MMO open-world dengan dunia penuh dengan sci-fi.

Permainan ini diberi nama Project LLL kerana jalan penceritaannya berlatarkan di ibu kota Korea Selatan, Seoul yang kaya dengan teknologi di sekeliling tetapi mempunyai sejarah berbeza dari dunia sebenar. Mereka telah menyatukan sejarah Empayar Byzantine kurun ke-10 dengan sejarah dunia kurun ke-23.

Ketua projek, Seeder Jaehyun Bae telah mengatakan mereka ingin mencipta satu genre permainan video yang berbeza dari yang sudah tersedia lalu mereka telah mencampurkan idea ‘shooter’,’MMO’ dan ‘open-world’ dan akhirnya terhasil Project LLL dari tangan mereka.

Untuk sekarang, Project LLL masih berada di konsep awal dan perlu diusahakan lagi. Mereka merancang untuk melancarkan permainan ini pada tahun 2024 agar mereka dapat sempurnakan permainan ini dengan baik. Nantikan lagi berita tentang Project LLL!


Khabar Angin Kelra Mungkin Akan Bermain Bersama Onic Esports

Bagi mereka yang tidak mengenali Kelra atau nama penuhnya Grant Pillas, dia merupakan salah seorang pemain MLBB dari Filipina di bawah pasukan Omega Esports sebagai Gold Laner.

Umum tahu yang sebelum ini ramai pemain-pemain MLBB dari Filipina yang mula berhijrah ke pasukan luar negara seperti Indonesia dan juga Malaysia. Antaranya adalah seperti Hate yang bermain di bawah Team SMG dan juga Dlar yang kini bermain dibawah Evos Icon dari Indonesia.

Baru-baru ini salah seorang Brand Ambassador Onic Esports iaitu Vior secara tidak sengaja menyatakan dalam livestream-nya bahawa pemain dari Omega Esports itu akan berhijrah ke Indonesia untuk bermain dibawah pasukan Onic Esports!

Sebelum ini sudah terdapat desas desus yang Kelra akan bermain bersama pasukan Indonesia namun ramai yang masih tertanya-tanya dia akan bermain dibawah pasukan mana. Menurut rakan senegaranya iaitu Dlar, Kelra ada memberitahunya yang dia pernah menerima beberapa tawaran dari pasukan Indonesia namun masih berfikir untuk bermain dibawah pasukan mana.

Kelra juga menyatakan yang dia sememangnya mempunyai impian untuk bermain di Indonesia. Buat masa ini ianya hanya khabar angin sahaja. Sebarang maklumat terbaru akan kami update nanti.


Apex Legends Dan Overwatch 2 Akan Di Ban Di Rusia

Berdasarkan berita dari BBC, Russia sedang membesarkan lagi peraturan larangannya terhadap gay propaganda di dalam negaranya. Pada tahun 2013, satu undang-undang telah dirasmikan di Russia di mana apa-apa informasi tentang LGBTQIA ditujukan kepada kanak-kanak adalah dilarang dan akan dihukum.

Kini, Russia ingin melarang apa-apa informasi yang boleh menyebabkan keinginan pertukaran jantina dan secara langsung undang-undang ini akan memberi kesan terhadap industri permainan video.

Di bawah adalah senarai permainan video yang telah menampilkan karakter LGBTQIA dan menjadi asbab undang-undang baru itu dicadangkan oleh Yana Lanatrova, Timbalan Pengerusi Jawatankuasa Pendidikan Negeri Duma yang pertama.

Apex Legends

Assassin’s Creed

Divinity: Original Sin 2

Dragon Age

Fallout

Life Is Strange

The Last Of Us

RimWorld

Overwatch 2

The Sims 3

Di dalam Apex Legends, karakter Fuse dan Bloodhound telah disahkan sebagai pasangan kekasih oleh Respawn Entertainment. Loba dan Valkyrie juga telah ditunjukkan mempunyai hubungan lesbian di dalam permainan dan ada juga karakter lain mengaku diri sebagai gay, transgender dan pansexual.

Untuk Overwatch pula, karakter Tracer telah disahkan mempunyai hubungan lesbian manakala Soldier 76 pernah bercinta dengan seorang lelaki di dalam latar belakang ceritanya.

Namun begitu, Yana Lanatrova berkata secara spesifik bahawa remaja yang bermain dengan watak berlainan jantina, tidak akan dihukum tetapi jika dia menyebarkan propaganda tentang hubungan sama jantina ataupun seksualiti yang berbeza akan dikenakan denda sebanyak 200,000 rubel (RM15,074.97) ke 400.000 rubel (RM30,149.94) secara individu. Bagi entiti, boleh mencecah sehingga 4 juta rubel (RM301,249.86).


Senarai Calon The Game Award 2022

Pada hari ini, telah diisytiharkan nama-nama calon untuk The Game Awards 2022. Berdasarkan senarai yang diberi, permainan video yang paling banyak dicalonkan dalam beberapa kategori adalah God of War Ragnarok, diterbitkan oleh Sony Interactive Entertainment.

<oembed url="https://twitter.com/thegameawards/status/1592252558391013376" host="twitter">

Which game is getting your vote for Game of the Year? #TheGameAwards pic.twitter.com/Be5GyGoi43
— The Game Awards (@thegameawards) November 14, 2022
</oembed>

Sony Interactive Entertainment juga berada di tempat teratas kerana 20 permainan videonya telah dicalonkan, diikuti Annapurna Interactive dan Nintendo dengan kedua-duanya mempunyai 11 permainan video dicalonkan. Bandai Namco Entertainment mempunyai 8 pencalonan manakala RIot Games mempunyai 6 pencalonan.

<oembed url="https://twitter.com/thegameawards/status/1592203204242071552" host="twitter">

Your six nominees for GAME OF THE YEAR at #TheGameAwards:

🔸 A Plague Tale: Requiem
🔸 Elden Ring
🔸 God of War Ragnarok
🔸 Horizon Forbidden West⁰
🔸 Stray
🔸 Xenoblade Chronicles 3

🗳 Vote Now: https://t.co/ExP93r9hmS

👀 Winners revealed live, Thursday, December 8 pic.twitter.com/5N8IlZKjTD
— The Game Awards (@thegameawards) November 14, 2022
</oembed>

Korang semua boleh undi sekarang di laman rasmi mereka dan di Discord rasmi mereka ‘The Game Awards Voting Bot’ untuk berikan peratusan kecil bagi permainan kesukaan korang. Pengundian akan berakhir pada 7 Disember 2022 jam 6 p.m PT / 9 p.m ET dan majlis anugerah akan siaran langsung pada 8 Disember 2022 di 40 video platform global.

Berikut merupakan semua kategori dan senarai calon untuk The Game Award:

Game of The Year

Mengenali permainan yang memberi pengalaman terbaik dari segi kreativiti dan bidang teknikal.

A Plague Tale [ Asobo Studio / Focus Entertainment ]

Elden Ring [ FromSofware / Bandai Namco Entertainment ]

God of War Ragnarok [ Santa Monica Studio / Sony Interactive Entertainment ]

Horizon Forbidden West [ Guerrilla Games / Sony Interactive Entertainment ]

STRAY [ BlueTwelve Studio / Annapurna Interactive ]

Xenoblade Chronicles 3 [ Monolith Soft / Nintendo ]

Best Game Direction

Dianugerahkan untuk visi kreatif dan inovasi yang cemerlang dalam hala tuju dan reka bentuk.

Elden Ring [ FromSofware / Bandai Namco Entertainment ]

God of War Ragnarok [ Santa Monica Studio / Sony Interactive Entertainment ]

Horizon Forbidden West [ Guerrilla Games / Sony Interactive Entertainment ]

IMMORTALITY [ Half Mermaid ]

STRAY [ BlueTwelve Studio / Annapurna Interactive ]

Best Narrative

Untuk jalan penceritaan dan pembangunan naratif yang cemerlang dalam permainan.

A Plague Tale [ Asobo Studio / Focus Entertainment ]

Elden Ring [ FromSofware / Bandai Namco Entertainment ]

God of War Ragnarok [ Santa Monica Studio / Sony Interactive Entertainment ]

Horizon Forbidden West [ Guerrilla Games / Sony Interactive Entertainment ]

IMMORTALITY [ Half Mermaid ]

Best Art Direction

Bagi pencapaian kreatif dan/atau teknikal yang cemerlang dalam reka bentuk artistik dan animasi.

Elden Ring [ FromSofware / Bandai Namco Entertainment ]

God of War Ragnarok [ Santa Monica Studio / Sony Interactive Entertainment ]

Horizon Forbidden West [ Guerrilla Games / Sony Interactive Entertainment ]

Scorn [ Ebb Software / Kepler Interactive ]

STRAY [ BlueTwelve Studio / Annapurna Interactive ]

Best Score And Music

Bagi musik yang cemerlang, termasuk skor, lagu original dan/atau lagu latarbelakang berlesen.

A Plague Tale: Requiem [ Oliver Deriviere, Composer ]

Elden Ring [ Tsukasa Saitoh, Composer ]

God of War Ragnarok [ Bear McCreary, Composer ]

Metal: Hellsinger [ Two Feathers, Composer ]

Xenoblade Chronicles 3 [ Yasunori Mitsuda, Composer ]

Best Audio Design

Mengiktiraf reka bentuk audio dan bunyi dalam permainan terbaik.

Call of Duty: Modern Warfare II [ Infinity Ward / Activision ]

Elden Ring [ FromSofware / Bandai Namco Entertainment ]

God of War Ragnarok [ Santa Monica Studio / Sony Interactive Entertainment ]

Gran Turismo 7 [ Polyphony Digital / Sony Interactive Entertainment ]

Horizon Forbidden West [ Guerrilla Games / Sony Interactive Entertainment ]

Best Performance

Dianugerahkan kepada individu untuk lakonan suara, gerakan dan/atau tangkapan persembahan.

Ashly Burch [ Horizon Forbidden Forest ]

Charlotte McBurney [ A Plague Requiem ]

Christopher Judge [ God of War Ragnarok ]

Manon Gage [ IMMORTALITY ]

Sunny Suljic [ God of War Ragnarok ]

Games For Impact

Untuk permainan yang merangsang pemikiran dengan makna atau mesej yang pro-sosial.

A Memoir Blue [ Cloisters Interactive / Annapurna Interactive ]

As Dusk Falls [ Interior/Night / Xbox Game Studios ]

Citizen Sleeper [ Jump Over the Age / Fellow Traveller ]

Endling: Extinction is Forever [ Herobeat Studios / HandyGames ]

Hindsight [ Team Hindsight / Annapurna Interactive ]

I Was a Teenage Exocolonist [ Northway Games / Finji ]

Best Ongoing Game

Dianugerahkan kepada permainan dengan pembangunan kandungan berterusan yang cemerlang dan mengubah pengalaman pemain dari semasa ke semasa.

Apex Legends [ Respawn Entertainment / Electronic Arts ]

Destiny 2 [ Bungie ]

Final Fantasy XIV [ Creative Business Unit III / Square Enix ]

Fortnite [ Epic Games ]

Genshin Impact [ HoYoverse ]

Best Indie

Untuk pencapaian kreatif dan teknikal yang cemerlang dalam permainan yang dibuat di luar sistem penerbit tradisional.

Cult of the Lamb [ Massive Monster / Devolver Digital ]

Neon White [ Angel Matrix / Annapurna Interactive ]

Sifu [ Sloclap ]

STRAY [ BlueTwelve Studio / Annapurna Interactive ]

TUNIC [ TUNIC Team / Finji ]

Best Mobile Game

Untuk permainan terbaik yang boleh dimainkan pada mobile.

Apex Legends Mobile [ Lightspeed Studios / Respawn Entertainment / Electronic Arts ]

Diablo Immortal [ Blizzard / NetEaseGames ]

Genshin Impact [ HoYoverse ]

MARVEL SNAP [ Second Dinner Studios / Nuverse ]

Tower of Fantasy [ Hotta Studio / Perfect World / Level Infinite ]

Best Community Support

Mengiktiraf permainan dengan sokongan komuniti yang luar biasa, ketelusan dan responsif, termasuk aktiviti media sosial dan kemas kini / tampalan permainan.

Apex Legends [ Respawn Entertainment / Electronic Arts ]

Destiny 2 [ Bungie ]

Final Fantasy XIV [ Creative Business Unit III / Square Enix ]

Fortnite [ Epic Games ]

No Man’s Sky [ Hello Games ]

Innovation in Accessibility

Mengiktiraf perisian dan/atau perkakasan yang mendorong medium ke hadapan dengan menambahkan ciri, teknologi dan kandungan untuk membantu permainan dimainkan dan dinikmati oleh khalayak yang lebih luas.

As Dusk Falls [ Interior/Night / Xbox Game Studios ]

God of War Ragnarok [ Santa Monica Studio / Sony Interactive Entertainment ]

Return to Monkey Island [ Terrible Toybox / Devolver Digital ]

The Last Of Us Part 1 [ Naughty Dog / Sony Interactive Entertainment ]

The Quarry [ Supermassive Games / 2K ]

Best Virtual Reality / Augmented Reality

Untuk pengalaman permainan terbaik yang boleh dimainkan dalam realiti maya atau augmented, tanpa mengira platform.

After the Fall [ Vertigo Games ]

Among Us VR [ Schell Games / InnerSloth ]

BONELAB [ Stress Level Zero]

Moss: Book II [ Polyarc]

Red Matter 2 [ Vertical Robot ]

Best Action Game

Untuk permainan terbaik dalam genre aksi terutamanya pada pertempuran.

Bayonetta 3 [ Platinum Games / Nintendo ]

Call of Duty: Modern Warfare II [ Infinity Ward / Activision ]

Neon White [ Angel Matrix / Annapurna Interactive ]

Sifu [ Sloclap ]

Teenage Mutant Ninja Turtles: Shredder’s Revenge [ Tribute Games / Dotemu ]

Best Action / Adventure

Untuk permainan aksi / pengembaraan terbaik, menggabungkan pertempuran dengan penyelesaian traversal dan teka-teki.

A Plague Tale [ Asobo Studio / Focus Entertainment ]

God of War Ragnarok [ Santa Monica Studio / Sony Interactive Entertainment ]

Horizon Forbidden West [ Guerrilla Games / Sony Interactive Entertainment ]

STRAY [ BlueTwelve Studio / Annapurna Interactive ]

TUNIC [ TUNIC Team / Finji ]

Best Role-Playing

Untuk permainan terbaik yang direka dengan penyesuaian dan perkembangan watak pemain yang banyak, termasuk pengalaman berbilang pemain secara besar-besaran.

Elden Ring [ FromSofware / Bandai Namco Entertainment ]

LIVE A LIVE [ historia / Square Enix ]

Pokemon Legends: Arceus [ Game Freak / Nintendo / The Pokemon Company ]

Triangle Startegy [ Artdink / Square Enix ]

Xenoblade Chronicles 3 [ Monolith Soft / Nintendo ]

Best Fighting

Untuk permainan terbaik yang direka terutamanya di sekitar kombat berhadapan.

DNF Duel [ Arc System Works / Eighting / Neople / Nexon ]

JoJo’s Bizarre Adventure: All Star Battle R [ CyberConnect 2 / Bandai Namco Entertainment]

The King of Fighters XV [SNK]

MultiVersus [ Player First Games / Warner Bros. Games ]

Sifu [ Sloclap ]

Best Family

Untuk permainan terbaik yang sesuai untuk permainan keluarga, tanpa mengira genre atau platform.

Kirby and the Forgotten Land [ HAL Laboratory / Nintendo ]

LEGO Star Wars: The Skywalker Saga [ Traveller’s Tales / WB Games ]

Mario + Rabbids Sparks of Hope [ Ubisoft Milan / Paris / Ubisoft ]

Nintendo Switch Sports [ Nintendo EPD / Nintendo ]

Splatoon 3 [ Nintendo EPD / Nintendo ]

Best Simulation / Strategy

Permainan terbaik tertumpu pada simulasi masa nyata atau berasaskan giliran atau permainan strategi, tanpa mengira platform.

Dune: Spice Wars [ Shiro Games / Funcom ]

Mario + Rabbids Sparks of Hope [ Ubisoft Milan / Paris / Ubisoft ]

Total War: Warhammer III [ Creative Assembly / SEGA ]

Two Point Campus [ Two Point Studios / SEGA ]

Victoria 3 [ Paradox Development Studio / Paradox Interactive ]

Best Sports / Racing

Untuk sukan dan permainan perlumbaan tradisional dan bukan tradisional yang terbaik.

F1 22 [ Codemasters / EA Sports ]

FIFA 23 [ EA Vancouver / Romania / EA Sports ]

NBA 2K23 [ Visual Concepts / 2K Sports ]

Gran Turismo 7 [ Polyphony Digital / Sony Interactive Entertainment ]

OlliOlli World [ Roll 7 / Private Division ]

Best Multiplayer

Untuk permainan dan reka bentuk berbilang pemain dalam talian yang luar biasa, termasuk pengalaman koperasi dan berbilang pemain secara besar-besaran, tanpa mengira genre atau platform permainan.

Call of Duty: Modern Warfare II [ Infinity Ward / Activision ]

MultiVersus [ Player First Games / Warner Bros. Games ]

Overwatch 2 [ Blizzard ]

Splatoon 3 [ Nintendo EPD / Nintendo ]

Teenage Mutant Ninja Turtles: Shredder’s Revenge [ Tribute Games / Dotemu ]

Content Creator Of The Year

Untuk strim atau content creator yang telah memberi impak penting dan positif kepada komuniti pada tahun 2021.

Karl Jacobs

Ludwig

Nibellion

Nobru

QTCinderella

Best Debut Indie

Untuk permainan debut terbaik yang dicipta oleh studio bebas baru.

Neon White [ Angel Matrix / Annapurna Interactive ]

NORCO [ Geography of Robots / Raw Fury ]

STRAY [ BlueTwelve Studio / Annapurna Interactive ]

TUNIC [ TUNIC Team / Finji ]

Vampire Survivors [ poncle ]

Best Adaptation

Mengiktiraf karya kreatif yang cemerlang dan mengubah suai permainan video dengan jujur dan tulen kepada medium hiburan yang lain.

Arcane: League of Legends [ Fortiche / Riot Games / Netflix ]

Cyberpunk: Edgerunners [ Studio Trigger / CD Projekt RED / Netflix ]

The Cuphead Show! [ Studio MDHR / King Features Syndicate / Netflix ]

Sonic the Hedgehog 2 [ Sega Sammy Group / Paramount Pictures ]

Uncharted [ Playstation Productions / Sony Pictures ]

Most Anticipated

Mengenali permainan yang diumumkan yang telah menunjukkan potensi untuk mendorong medium permainan ke hadapan.

Final Fantasy XIV [ Creative Business Unit III / Square Enix ]

Hogwarts Legacy [ Avalanche Software / Warner Bros. Games ]

Resident Evil 4 [ Capcom ]

Starfield [ Bethesda Game Studios / Bethesda Softworks ]

The Legend of Zelda: Tears of the Kingdom [ Nintendo EPD / Nintendo ]

Best eSports Game

Untuk permainan yang telah memberikan pengalaman eSport keseluruhan terbaik kepada pemain (termasuk kejohanan, sokongan komuniti dan kemas kini kandungan), tanpa mengira genre atau platform.

Counter-Strike: Global Offensive [ Valve ]

DOTA 2 [ Valve ]

League of Legends [ Riot Games]

Rocket League [ Psyonix / Epic Games ]

VALORANT [ Riot Games ]

Best eSports Athlete

Atlet eSports dinilai sebagai paling cemerlang untuk prestasi dan kelakuan pada tahun 2021, tanpa mengira permainan.

Jeong “Chovy” Ji-hoon [ Gen.G, League of Legends ]

Lee “Faker” Sang-hyeok [ T1, League of Legends ]

Finn “karrigan” Anderse [ FaZe Clan, Counter-Strike: Global Offensive ]

Oleksandr “s1mple” Kostyliev [ Natus Vincere, Counter-Strike: Global Offensive]

Jacob “ Yay” Whiteaker [ Cloud9, VALORANT ]

Best eSport Team

Mengiktiraf pasukan eSports tertentu (bukan organisasi penuh) paling cemerlang untuk prestasi dan tingkah laku pada tahun 2021.

DarkZero Esports [ Apex Legends ]

FaZe Clan [ Counter-Strike: Global Offensive ]

Gen.G [ League of Legends ]

LA Thieves [ Call of Duty ]

LOUD [ VALORANT ]

Best eSports Coach

Jurulatih eSports dinilai sebagai yang paling cemerlang untuk prestasi dan kelakuan pada tahun 2021.

Andrii “B1ad3” Horodenskyi [ Natus Vincere, Counter-Strike: Global Offensive ]

Matheus “bzkA” Tarasconi [ LOUD, VALORANT ]

Erik “d00mbr0s” Sandgren [ FPX, VALORANT ]

Robert “RobbaN” Dahlström [ FaZe Clan, Counter-Strike: Global Offensive ]

Go “Score” Dong-bin [ Gen.G, League of Legends ]

Best eSports Event

Mengiktiraf acara (merentasi satu atau berbilang hari) yang menyampaikan pengalaman terbaik dalam kelas untuk peserta dan penonton penyiaran.

EVO 2022

2022 League of Legends World Championship

PGL Major Antwerp 2022

The 2022 Mid-Season Invitational

VALORANT Champions 2022


Nerf Mengeluarkan Jinx Fishbones Blaster

Kalau korang peminat tegar League of Legends, korang mesti kena dapatkan Jinx Fishbones Blaster yang dikeluarkan oleh Nerf LMTD ini!

<oembed url="https://www.youtube.com/watch?v=mC_BXWllD5k" width="200" height="113" host="youtube"></oembed>

Fishbones Blaster ini merupakan salah satu senjata yang digunakan oleh Jinx, watak yang terdapat dalam permainan video League of Legends dan juga animasi Arcane.

Nerf gun limited edition ini boleh diisi dengan 18 Nerf Dart dan boleh menembak 3 Dart sekali gus. Fishbones Blaster ini juga didatangkan dengan display case yang mempunyai Jinx grafiti.

Fishbones Blaster ini boleh di pre-order di laman web rasmi Nerf dan juga boleh dibeli melalui Amazon. Ianya dijangka akan dijual pada harga USD170.


RSG Malaysia Mencari Analyst Dan Pembantu Jurulatih Baru

Baru-baru ini pihak RSG Malaysia telah mengumumkan yang mereka sedang mencari bakat baru untuk mengisi jawatan Analyst dan Pembantu Jurulatih untuk pasukan tersebut.

Analyst dan Pembantu Jurulatih baru ini akan berkhidmat dibawah divisi Mobile Legends: Bang Bang.

Tawaran ini bukan sahaja dibuka untuk warga Malaysia malah mereka turut membuka peluang untuk mereka yang berasal dari Indonesia, Singapura dan juga Filipina. Klik SINI kalau korang berminat nak apply!

Pada MPL MY Musim Kesepuluh yang lepas, pasukan RSG MY cuma mampu mendapatkan tempat keempat selepas dikalahkan oleh Team HAQ dengan mata 2 berbalas 0 pada Lower Bracket Semifinal kejohanan tersebut.


Battlefield 2042 Tiba Di Game Pass Secara Percuma

Baru-baru ini EA telah mengumumkan yang Battlefield 2042 akan hadir di Game Pass dan boleh dimainkan secara percuma untuk minggu “Free Weekends” mereka di beberapa platform terpilih.

Tawaran ini dilihat merupakan salah satu cara untuk menarik peminat mencuba permainan video tersebut disebabkan jualannya yang agak teruk.

<oembed url="https://www.youtube.com/watch?v=vF8uR-wyXXo" width="200" height="113" host="youtube"></oembed>

Battlefield 2042 ini mula dikeluarkan pada November 2021 namun pada awal pengeluarannya, banyak isu teknikal yang membuatkan pemain berang dan ini telah membuatkan jualan untuk permainan video ini merundum teruk.

Battlefield 2042 akan tiba di Game Pass semasa Season 3 permainan video ini dilancarkan dan untuk Free Weekends pula ianya akan bermula pada 1-4 Disember 2022 untuk Xbox, 1-5 Disember untuk Steam dan 16-23 Disember untuk PlayStation.


The Witcher 3: Wild Hunt Akan Tiba Disember Ini Untuk Konsol Terkini

CD Projekt Red baru saja mengumumkan yang The Witcher 3: Wild Hunt akan tiba pada 14 Disember 2022 untuk konsol Playstation 5 dan Xbox Series. Tidak juga terkecuali PC yang akan keluar juga pada tarikh yang sama.

Untuk versi kali ini, pembangun telah menambahkan beberapa upgrade pada permainan ini. Antaranya ialah visual permainan ini, prestasinya dan juga keadaan teknikalnya seperti kepantasan muat naik di konsol dan ray tracing.

Mereka juga ada memberi notis tentang kandungan yang akan ada di dalam versi ini iaitu mereka akan mengeluarkan kandungan berdasarkan siri Netflix termasuk sekali versi sedia ada. Permainan ini akan dijualkan sekali dengan semua DLC yang ada iaitu ‘Hearts of Stone’ dan ‘Blood and Wine’.

Bagi yang sudah ada The Witcher 3: Wild Hunt di PS4, Xbox One dan PC, jangan risau. Korang akan mendapatkan update ini secara percuma!


Pelakon Suara Batman Kevin Conroy Meninggal Dunia

Kevin Conroy mempunyai suara yang sangat unik dan mudah dikenali ramai semasa melakonkan suara Batman dan disebabkan itu, dia mula menjadi terkenal sejak 90an lagi.

Bukan sahaja di animasi yang pernah dilakonkan Kevin, malah terdapat juga beberapa filem dan permainan video seperti Batman Arkham dan Injustice, Kevin melakonkan suara Batman. Walaupun pada mulanya dia seorang pelakon di teater dan siri televisyen, Kevin hanya sekali sahaja pernah menampilkan dirinya di siri filem Batman sebagai Batman iaitu filem Crisis of Infinite Earth.

Pada 12 November 2022, peminat dunia Batman telah digemparkan dengan satu berita tentang keadaan dirinya. Setelah sekian lama bertarung dengan kanser ususnya, Kevin Conroy telah meninggal dunia pada usia 66 tahun di Hospital Mount Sinai pada 10 November 2022 yang lalu.

Bagi yang mengenalinya, mereka telah meluahkan perasaan simpati dan perasaan rindu di sosial media masing-masing sebagai satu kehormatan kepada Kevin Conroy.


Genius Esports Muncul Juara PUBG: Battlegrounds Predator League 2022

Kejohanan Predator League 2022 bagi permainan PUBG: Battlegrounds telah pun berlangsung selama 3 hari berturut-turut dan akhirnya tamat dengan kemenangan dimiliki pasukan Genius Esports.

Mereka berjaya mengekalkan tempat mereka di tempat pertama bagi setiap pusingan dan secara langsung menjadi juara bagi kejohanan kali ini.

Markah keseluruhannya dijumlahkan dari markah kedudukan mereka bagi setiap pusingan iaitu sebanyak 70 markah dan dari markah menewaskan pihak lawan paling tertinggi iaitu sebanyak 120 markah.

Apabila digabungkan, mereka berusaha mengumpulkan sebanyak 190 markah, disertakan sekali 2 WWCD (Winner Winner Chicken Dinner).

$75 ribu USD adalah jumlah wang yang dibawa pulang oleh pasukan Genius Esport manakala $30 ribu USD jumlah yang dibawa pulang oleh pasukan DWG KIA, pemenang tempat ke-2. Pemenang tempat ke-3 pula, ArkAngel Predator, membawa pulang sebanyak $15 ribu USD.

Walaupun pasukan Malaysia tidak berjaya muncul sebagai juara namun semangat juang mereka tetap ukuh sampai akhir permainan. Pasukan SGDv2 menduduki tempat ke-5 selepas mendapat 2 WWCD manakala VR Universals 4 Rival menduduki di tempat ke-11.

Keseluruhan Kedudukan Hari Ketiga:

Genius Esports (Vietnam) – 190 Markah

DWG KIA (Korea Selatan) – 125 Markah

Arkangel Predator (Filipina) – 125 Markah

GNL Esports (Korea Selatan) – 111 Markah

SGDv2 (Malaysia) – 104 Markah

Magic Esports (Thailand) – 101 Markah

New Generation Esports (Vietnam) – 97 Markah

Attack All Around (Thailand) – 97 Markah

Macan Semeru (Indonesia) – 66 Markah

HAVK (India) – 64 Markah

VR Universal 4Rivals (Malaysia) – 56 Markah

Marco Gaming (Hong Kong) – 53 Markah

V3Fox (Jepun) – 50 Markah

Predator ShuTeRong (Taiwan) – 48 Markah

Enter Force.36 (Jepun) – 47 Markah

Rascal Jester (Jepun) – 33 Markah


Netflix Lantik Arnold Schwarzenegger Sebagai Chief Action Officer

Syarikat servis penstriman terkenal, Netflix secara rasminya telah melantik aktor yang pernah membintangi Terminator, The Last Stand dan Predator iaitu Arnold Schwarzenegger sebagai 'Chief Action Officer' mereka.

Netflix telah mengumumkan perkara terbabit dalam satu video promosi di Youtube rasmi Netflix. Dalam video itu menunjukkan Schwarzenegger tiba di ibu pejabat Netflix dalam sebuah kereta kebal. “ Tiada orang yang menyukai aksi sepertimana saya, itulah sebabnya saya telah menerima tugas baharu yang besar sebagai Chief Action Officer, katanya dalam video tersebut.

Dalam video berkenaan, Netflix mengacah beberapa projek mereka seperti Extraction 2, The Witcher, Heart of Stone, The Brothers Sun dan Lift.  Schwarzenegger juga akan membintangi siri TV terbaru Netflix yang bergenre action-comedy iaitu FUBAR.

Mengenai siri TV FUBAR, ia mengisahkan Luke Brunner yang merupakan ejen CIA yang hampir bersara. Luke ditugaskan untuk menyelematkan seorang lagi ejen yang rupa-rupanya anaknya dan masing-masing tidak tahu di antara mereka adalah ejen CIA.

Bagi peminat aktor ini, korang perlu menunggu sehingga 25 Mei ini untuk menonton siri ini. FUBAR membariskan pelakon seperti Monica Barbaro, Milan Carter, Fortune Feimster, dan Travis Van Winkle.


Tarikh Perlancaran Hollow Knight: Silksong Ditangguhkan

Syarikat pemainan video, Team Cherry telah mengumumkan bahawa tarikh perlancaran bagi permainan Hollow Knight: Silksong telah ditangguhkan. Permainan ini telah didedahkan di showcase Xbox 2022 dan sepatutnya keluar pada awal tahun ini.

<oembed url="https://www.youtube.com/watch?v=yQxwbZsL14Y" width="200" height="113" host="youtube"></oembed>

Namun, Matthew Griffin yang bekerja dalam pemasaran dan penerbitan permainan ini mengatakan perlancaran permainan yang berjadual pada pertengahan pertama tahun ini tidak dapat diteruskan kerana proses pembangunan masih sedang berjalan.

Silksong yang menampilkan karakter Hornet daripada sekuel permainan sebelum ini pada asalnya akan dikeluarkan sebagai DLC. Namun, Team Cherry mengatakan ianya akan menjadi sekuel permainan baru.

Pengumuman itu dibuat pada Februari 2019. Sejak pengumuman tersebut, Team Cherry kurang mengemas kini kepada peminat mengenai pembangunan permainan itu.

Permainan ini akan membawa pemain mengikuti kisah Hornet yang ditangkap dan dibawa ke menemui kerajaan Pharloom yang dikatakan dihantui oleh ‘Silk’ dan ‘Song’. Pemain ditugaskan naik ke puncak kerjaan sehingga menemui kubu kota untuk mengetahui sebab mereka diculik.

Hollow Knight: Silksong bakal dikeluarkan di platform PC, PlayStation 4, PlayStation 5, Xbox One, Xbox Series X/S dan Nintendo Switch.


Honkai Star Rail Peroleh Lebih USD100 Juta Di Platform Mudah Alih

Selepas tiga minggu dilancarkan, revenue permainan Honkai Star Rail melalui platform muda alih sudah mencecah $100 juta USD. Pulangan sebanyak ini menunjukkan permainan ini mendapat feedback yang sangat postif dalam kalangan pengguna peranti mudah alih.

Menurut graf revenue permainan itu, tiga negara menjadi penyumbang terbesar dengan 66% daripada jumlah revenue. Negara tersebut adalah China, Jepun dan Amerika Syarikat.

Honkai Star Rail juga telah melancarkan dua karakter 5-star iaitu Selee dan Jing Yuan. Disebabkan ramai pemain ingin mendapatkan dua karakter ini, ianya juga menjadi penyumbang terbesar kepada revenue permainan ini.

Pada minggu pertama perlancaran, Honkai Star Rail telah memperolehi $42 juta USD dan mengalahkan pesaing utama iaitu Genshin Impact. Faktor permainan ini memperoleh hasil sedemikian adalah kerana permainan ini lebih memfokuskan penceritaan berbanding aspek open-world.

Honkai Star Rail adalah permainan RPG yang dibangunkan dan dikeluarkan oleh HoYoverse. Permainan ini telah tersedia di platform PC, PlayStation 4, PlayStation 5, Android dan iOS.


Fast X Ketinggalan Belakang Filem Terdahulu Selepas Catat $67.5 Juta USD

Filem Fast X telah mengutip $67.5 juta USD daripada pawagan sekitar Amerika Syarikat dan Kanada menjadikan filem itu berada di tempat ketujuh dalam kutipan minggu pembukaan filem-filem francais The Fast and Furious.

Kutipan Fast X ketinggalan belakang kepada filem F9: The Fast Saga yang mengutip $70 juta USD walaupun filem tersebut ditayangkan pada era pandemik yang masih memuncak. Kutipan minggu pembukaan Furious 7 adalah paling tinggi iaitu sebanyak $147 juta USD.

Di peringkat global, filem ini berjaya mengutip pendapatan sebanyak $318.88 juta USD.

Fast X mengisahkan Dante Reyes yang berjanji untuk menuntut bela atas kematian bapanya, Hernan Reyes. Hernan Reyes adalah seorang drug lord yang telah dibunuh oleh crew Fast and Furious semasa filem Fast Five.

Beberapa pelakon yang membintangi filem ini adalah Vin Diesel, Michelle Rodriguez, Tyrese Gibson dan Sung Kang. Filem ini juga menampilkan muka baru seperti Jason Momoa dan Brie Larson.

Fast X sudah mula ditayangkan di Malaysia pada 18 Mei lalu. Filem yang diarahkan Louis Leterrier ini adalah filem kesepuluh dalam francais The Fast and Furious.


PUBG Mobile Dan Ducati Umum Kolaborasi, Bawakan Motosikal Mewah Dalam Permainan

PUBG Mobile telah mengumumkan kolaborasi baru dengan jenama motosikal dari Itali, Ducati. Ini adalah kali pertama PUBG Mobile bekerjasama dengan jenama motosikal berkuasa tinggi dari Itali dan pemain berpeluang menggunakan motosikal ini.

Kolaborasi ini akan membawakan sebuah model Ducati Panigale V4 S yang terdapat dalam empat warna iaitu merah, Black Phantom, Crimson Storm dan Swift Mirage. Sebagai sebahagian update 2.6, pemain boleh mula dapatkan motosikal ini sekarang dan tersedia sehingga 15 Jun ini.

Ducati Panigale V4 S adalah model motosikal dari Ducati dan sebahagian varian dalam siri V4. Model motosikal ini dikeluarkan pada tahun 2022 dan direka khas sebagai motosikal perlumbaan.

Bersama dengan Ducati Panigale V4 S, pemain PUBG juga berpeluang mendapatkan beberapa aksesori yang bertemakan Ducati seperti helmet Crimson Storm, seluar panjang Ducati Sports C2, jaket Ducati Speed Evo C2, kasut but Ducati Corse City C2, sweatshirt hoodie Ducati, dan beg galas Swift Mirage.

PUBG Mobile sebelum ini pernah berkolaborasi dengan jenama kenderaan seperti jenama kereta Tesla dan McLaren serta motosikal Yamaha.


Vyn Kembali ke Bigetron Selepas Tinggalkan RRQ

Vyn atau nama sebenarnya Calvin secara rasmi telah meninggalkan pasukan RRQ dan bakal menyertai kembali Bigetron Alpha. Pengumuman ini dibuat di semua media sosial Bigetron Esports.

Sebab utama Vyn keluar daripada RRQ adalah untuk mencari pengalaman baru bagi meningkatkan dirinya sebagai pemain pro MLBB. Vyn juga merasakan RRQ memerlukan perubahan setelah bersama dengan RRQ selama 7 musim MPL Indonesia.

Vyn memulakan perjalanan dalam karier professional Mobile Legends dengan pasukan BOOM JR ketika MPL Indonesia musim 2. Kemudian, dia menyertai RRQ Zen sebelum dipinjamkan ke Bigetron Esports. Selepas menunjukkan persembahan yang cemerlang di MPL Indonesia musim 3, RRQ bertindak mengambil Vyn.

Selama bersama dengan pasukan RRQ hampir 4 tahun, Vyn telah memenangi tiga musim bagi pertandingan MPL Indonesia daripada enam kali penyertaan di grand finals. Tiga pertandingan tersebut adalah MPL Indonesia musim 4, musim 5 dan musim 9.

Antara pencapaian hebat yang dicapai Vyn adalah dia pernah menyertai kesemua empat edisi M World Championship. Vyn juga adalah antara pemain MLBB yang menerima pendapatan paling tinggi di seluruh dunia.


Marshal Dan Dua Pasukan Valorant Dibatalkan Penyertaan, Dituduh "Piloting Account"

LIGA eMAS telah membatalkan penyertaan dua pasukan Valorant iaitu Team Circus dan You Guys Get Paid? (YGGP). Pemain yang terlibat akan diharamkan dari menyertai mana-mana LIGA eMAS, termasuk pertandingan yang dianjurkan MESF dan Blaze.

Pihak penganjur mendapati pemain Team Circus tidak menggunakan akaun mereka sendiri seterusnya melanggar peraturan 7.5.1 LIGA eMAS iaitu cubaan menutup bukti untuk menyembunyikan kesalahan mereka.

Team Circus didakwa menggunakan nama pasukan lain iaitu YGGP selepas kalah kepada NOVOID OMEGA untuk kelayakan ke peringkat Grand Final pada 30 April lalu.

Sementara itu Heartnet yang merupakan marshal untuk perlawanan tersebut turut dituduh dalam situasi 'piloting account'. Beliau bagaimana pun  telah menafikan tuduhan terbabit. Dia mengatakan ketika kejadian berlaku dia tiada di studio dan tidak berada semasa pertandingan.

Heartnet juga mengatakan beberapa pemain Team Circus juga tidak terlibat dalam situasi tersebut kerana tiada di tempat kejadian. Heartnet turut mengecam tindakan pengurusan kerana telah mengenakan tindakan kepadanya tanpa mengemukakan apa-apa bukti. Sebaliknya beliau telah diminta untuk mengemukakan sendiri bukti yang beliau tidak terlibat.

Rata-rata komuniti esports dan Valorant di Malaysia merasa pelik dengan tindakan pihak pengurusan dan merasakan seperti ada yang tidak kena dengan cara mereka menguruskan kes-kes seperti ini.


Infinix Bakal Tampilkan Audio JBL Dalam Siri NOTE

Infinix telah melancarkan kolaborasi baru dengan jenama teknologi audio yang terkenal iaitu JBL. Kerjasama ini akan memperlihatkan siri NOTE bakal dipasang dengan teknologi dari JBL yang menghasilkan audio berkualiti tinggi.

Infinix akan bekarjasama dengan jurutera dari JBL untuk mengoptimumkan sistem software bagi peranti siri NOTE. Infinix akan memastikan software yang dipasang mampu menghasilkan bunyi signature JBL yang bass-nya mantap dan mid-tones yang well-balanced.

Peranti siri NOTE yang dipasang teknologi JBL akan menghasilkan audio yang dipertingkatkan seperti volume yang tiada distortion, bass yang mendalam dan bunyi signature JBL yang boleh dienjoy pengguna semasa mendengar lagu dan menonton video.

Kerjasama ini menunjukkan komitmen Infinix dan JBL dalam penghasilan produk yang inovatif dengan kualiti bunyi yang mengagumkan.


JBL Lancarkan Siri Sound Bar Dengan Spesifikasi Mengagumkan

JBL sebuah jenama yang dikenali dalam penghasilan barangan audio yang berkualiti tinggi telah melancarkan siri sound bar yang baru. Antara sound bar tersebut adalah  JBL Bar 1300, JBL Bar 1000, JBL Bar 800, JBL Bar 500 dan JBL Bar 300.

Setiap sound bar menggunakan HARMAN PureVoice, sebuah teknologi yang menggunakan algoritma Harman yang boleh mengoptimumkan voice clarity semasa efek bunyi kuat.

Menggunakan aplikasi JBL One, pengguna dapat mencari lagu baru jika mereka menghubungkan sound bar kepada perkhidmatan muzik dalam talian melalui Wi-Fi dengan speaker yang serasi.

Korang juga boleh menghubungkan JBL Bar ini dengan peranti yang menyokong voice assistant. Korang boleh menggunakan voice assistant seperti Alexa, Google Assistant atau Siri untuk memainkan sebarang hiburan yang korang mahukan. Setiap sound bar juga membenarkan pengguna untuk mengakses sehingga 300 perkhidmatan penstriman muzik melalui AirPlay 2, Alexa MRM dan Chromecast.

Produk-produk JBL yang baru dilancarkan ini sudah tersedia di beberapa kedai terpilih serta di laman Shopee dan Lazada. JBL Bar 1300 hanya terdapat secara eksklusif di kedai Harvey Norman. Berikut adalah harga rasmi bagi siri sound bar ini.

JBL Bar 1300 - RM7,999

JBL Bar 1000 - RM4,999

JBL Bar 800 - RM3,999

JBL Bar 500 - RM2,999

JBL Bar 300 - RM2,399


Sesuai Untuk Aktiviti Lasak, Amazfit Lancarkan T-Rex Ultra Di Malaysia

Amazfit, sebuah jenama yang mahir dalam mencipta jam pintar bersama dengan Zepp Health Corporation, syarikat yang mengutamakan teknologi berkaitan kesihatan telah mengumumkan bahawa jam pintar T-Rex Ultra sudah tersedia di Malaysia.

T-Rex Ultra menawarkan pelbagai fungsi menarik sensor biometrik dinamakan BioTracker PPG yang mampu track kandungan darah dan oksigen. Jam pintar ini juga mempunyai stainless steel body, interface yang sangat mesra pengguna, dan  disokong sambungan 2.4GHz Wi-Fi.

Bagi korang yang suka dengan aktiviti menyelam, jam pintar ini sangat sesuai kepada korang memandangkan jam pintar ini menyokong freediving sehingga 30 meter dan 10 ATM water-resistant. Jam pintar ini juga dapat mengira kedalaman air dan membantu untuk merekod pernafasan pemakai.

Keistimewaan lain T-Rex Ultra ini adalah ia mempunyai mod GPS dan korang boleh mengakses kompas di paparan skrin. Fungsi seperti ini sangat membantu bagi mereka yang menganut agama Islam kerana fungsi ini dapat menunjukkan arah kiblat dengan tepat.

Amazfit T-Rex Ultra kini terdapat dalam dua pilihan warna iaitu Abyss Black dan Sahara. Bagi korang yang berminat untuk membeli jam pintar ini, Amazfit T-Rex Ultra boleh di beli di laman Shopee dan Lazada rasmi Amazfit dengan harga RM1,899.


Mortal Kombat Umum Tarikh Pendedahan Mengenai Permainan Baru

Mortal Kombat 12 akan didedahkan secara rasmi pada 18 Mei tepat jam 9 malam waktu Malaysia. Pembangunan mengenai Mortal Kombat 12 sebelum ini telah didedahkan secara tidak sengaja oleh eksekutif Warner Bros. Discovery.

<oembed url="https://www.youtube.com/watch?v=UZ6eFEjFfJ0" width="200" height="113" host="youtube"></oembed>

Mortal Kombat pernah mengeluarkan dua video teaser di mana butiran pasir jatuh ke tanah. Video teaser kedua pula menunjukkan jam yang sedang berdetik kearah jam 12.

Kini, mereka mengeluarkan lagi teaser terbaru yang merupakan sambungan daripada teaser yang kedua. Teaser ketiga menunjukkan jam berdetik di jam 1 disusuli satu ayat “IT IS TIME” dengan tarikh hari ini iaitu 18 Mei.

Khabar angin mengatakan Mortal Kombat yang bakal dikeluarkan adalah reboot dan akan dipanggil Mortal Kombat 1 dan bukan Mortal Kombat 12. Selain itu, menurut khabar angin juga karakter seperti Homelander, Conan the Barbarian dan Peacemaker juga akan muncul.

Mortal Kombat 12 dibuat oleh NetherRealm Studios dan sedang dalam proses pembangunan. Masih tiada berita mengenai platform manakah yang akan keluar bagi permainan ini.


5 Hero Yang Korang Boleh Guna Untuk Counter Faramis

Faramis antara hero yang sukar untuk ditentang kerana memiliki pelbagai keupayaan yang baik. Kami senaraikan lima hero yang kami rasakan adalah counter terbaik hero ini.

Pharsa

Hero pertama yang kami pilih untuk counter Faramis adalah Pharsa. Hero ini mampu memberikan damage yang besar walaupun berada dari jarak yang jauh. Dengan skil Feathered Air Strike, Pharsa boleh menghasilkan serangan yang akan mematikan Faramis.

Gusion

Bukan hanya Pharsa sahja yang mampu membunuh Faramis, korang juga boleh menggunakan Gusion. Hero ini dibekalkan dengan combo skill yang mampu memusnahkan musuh.

Korang boleh menggabungkan kesemua semua skilnya untuk membuat kombo maut yang akan memastikan Faramis tidak mampu untuk menyerang dan menggunakan skillnya. Serangan yang dimiliki Gusion juga dapat digunakan dalam jarak yang luas.

Lylia

Kelebihan Lylia ialah ultimate-nya yang mana Lylia mampu untuk “rewind” kembali ketika dia diserang oleh musuh. Lylia juga mempunyai skill cooldown yang pantas. Jadi korang tak perlu tunggu dengan waktu yang lama untuk skilnya aktif kembali dan melakukan serangan.

X.Borg

Antara hero terbaik melawan Faramis adalah X.Borg. Menggunakan ultimate dan skillnya, hero ini mampu menghasilkan burst damage yang sangat besar. Kombinasi serangan ini dapat mematikan lawan dengan cepat.

Natalia

Dengan kekuatan dan kelincahan Natalia, hero ini adalah sangat sesuai untuk counter Faramis. Kemampuan Natalia membolehkan dia terhalang dari serangan terhadapnya atau passive skill dari lawan. Menariknya, ketika berada dalam mode stealth, Natalia mampu meningkatkan movement speednya sehingga 25%.


Take-Two Beri Bayangan GTA 6 Berpotensi Dilancarkan Seawal April 2024 Ini

Syarikat permainan video, Take-Two Interactive telah memberi bayangan mengenai tarikh perlancaran bagi entri baru dalam francais permainan terbesar dunia iaitu permainan Grand Theft Auto 6.

Dalam satu kenyataan media yang memuatkan laporan kewangan syarikat terbabit, Take-Two telah mengongsikan projek mereka pada tahun mendatang, termasuk projek besar untuk tahun fiskal 2025 dan 2026.

Antara projek besar yang disebut, mereka tidak menyebut nama permainan Grand Theft Auto 6 tetapi menjangkakan projek permainan yang bakal dilancarkan akan mendapat hasil sebanyak $8 bilion USD.

Untuk mendapat pulangan sebanyak itu, Take-Two mesti mengeluarkan permainan mereka sebelum ini dengan jumlah dua kali ganda atau mengeluarkan sebuah permainan yang sangat besar. GTA 6 berpotensi akan memberi syarikat ini pulangan sebesar itu kerana projek permainan mereka yang lain seperti Judas, permainan mafia baru dari Hangar 13 dan permainan BioShock baru berkemungkinan tidak mencapai jumlah itu.

Take-Two mengatakan yang mengeluarkan projek besar pada tahun fiskal 2025. Sebagai konteks, fiskal 2025 bermula pada April 2024. GTA 6 ini berkemungkinan akan keluar pada April tahun depan.


Trailer Filem Baru Mission Impossible Tampilkan Aksi Yang Sangat Memukau

Paramount Pictures telah mengeluarkan trailer rasmi baru bagi filem Mission: Impossible – Dead Reckoning. Filem padat dengan aksi ini dijangka ditayangkan pada bulan Julai ini.

<oembed url="https://www.youtube.com/watch?v=avz06PDqDbM" width="200" height="113" host="youtube"></oembed>

Dead Reckoning Part One ini akan mengisahkan Ethan Hunt dan pasukan IMF perlu menghadapi misi yang berbahaya di mana mereka perlu menghalang sebuah senjata yang berkemampuan menghancurkan keamanan dunia jatuh ke tangan orang yang salah.

Melalui trailer tersebut, penonton dihidangkan aksi yang tidak masuk akal seperti aksi kejar-mengejar menggunakan kereta, pertempuran di atas kereta api yang sedang bergerak dan melompat dari tebing gunung dengan menunggang motosikal.

Filem ini akan dibintangi oleh ramai bintang hebat seperti Tom Cruise, Hayley Atwell, Rebecca Ferguson, Vanessa Kirby dan Pom Klementieff. Christopher McQuarrie akan menjadi pengarah dan menulis skrip bagi filem ini.

Filem Mission: Impossible – Dead Reckoning Part One bakal ditayangkan di pawagam Malaysia pada 13 Julai 2023 manakala Part Two pula akan ditayangkan pada Jun tahun depan.


Nicolas Cage Bakal Ditambah Dalam Dead By Daylight

Pelakon terkenal Hollywood, Nicolas Cage bakal menjadi karakter baru dalam permainan horror Dead by Daylight. Dead by Daylight yang dibangunkan oleh Behaviour Games telah berkongsi suatu video pendek memaparkan aktor terkenal Nicolas Cage.

<oembed url="https://www.youtube.com/watch?v=8dVv9O4if8E" width="200" height="113" host="youtube"></oembed>

Dikenali kerana mempunyai karier Hollywood yang mengagumkan, Nicolas Cage juga telah banyak membintangi filem horror. Cage telah berlakon dalam filem Vampire’s Kiss (1988), The Wicker Man (2006) dan Mandy (2018).

Masih tidak diketahui Cage akan ditambah sebagai ‘Survivor’ atau ‘Killer’. Melihat kepada watak yang pernah dilakonkan, Cage dijangka akan menjadi sebahagian survivor. Korang perlu tunggu kerana maklumat mengenai Cage hanya akan diketahui lebih lanjut pada 5 Julai ini.

<oembed url="https://twitter.com/DeadbyDaylight/status/1658850169218015234" host="twitter">

It’s the performance of a lifetime.
Dead by Daylight: Nicolas Cage. Coming to a realm near you.

Learn more on July 5th. pic.twitter.com/A96yvZPYpt
— Dead by Daylight (@DeadbyDaylight) May 17, 2023
</oembed>

Nicolas Cage bukanlah bintang filem yang pertama muncul dalam permainan ini. Sebelum ini, pelakon Hollywood lain juga pernah muncul anataranya adalah Bruce Campbell dan Doug Bradley. Campbell melakonkan karakter Ash William dari francais Evil Dead manakala Bradley melakonkan karakter Pinhead dari francais Hellraiser.

Korang boleh bermain Dead By Daylight yang kini tersedia di platform mudah alih, PC, PlayStation 4, PlayStation 5, Nintendo Switch, Xbox One, Xbox Series X/S.


3 Portable Speaker Terbaik Dari SonicGear Dengan Harga Bajet

Speaker yang terbaik adalah speaker yang dapat dibawa ke mana-mana yang anda mahu. Kualiti binaan baik dengan harga yang murah juga menjadi pertimbangan semasa memilih portable speaker. Kami akan senaraikan tiga portable speaker yang terbaik dengan harga yang mampu korang miliki.

SonicGear SonicGo 2

<oembed url="https://www.youtube.com/watch?v=o0I5ViTMCxQ" width="200" height="113" host="youtube"></oembed>

SonicGear SonicGo 2 adalah sebuah speaker yang menyokong radio FM, MP3 player dan speakerphone. Cumanya untuk menggunakan radio, korang perlu menyambung dengan kabel USB kerana kabel ini akan bertindak seperti antenna. Kualiti bunyi bagi speaker ini adalah sangat baik dan sepadan dengan harga yang ditawarkan. Bunyi treble dapat didengar dengan jelas. Bunyi bass pula memuaskan memandangkan speaker ini kecil.

Saiz yang kecil dan berbentuk bulatan memberikan kesenangan kepada korang ketika menggengam. Speaker ini juga mempunyai kualiti binaan yang tough. Didatangkan dengan tali yang sangat berguna, korang boleh menggantung speaker ini di mana-mana sahaja.

Harga bagi speaker ini adalah RM39 dan terdapat dalam tiga warna iaitu merah, kelabu dan hitam.

SonicGear SonicGo Clipz

<oembed url="https://www.youtube.com/watch?v=A0piZsRK-IU" width="200" height="113" host="youtube"></oembed>

Speaker ini mempunyai pelbagai fungsi seperti Bluetooth, radio FM, speakerphone, MP3 player dan TWS. Untuk penyambungan dengan radio, korang perlu menggunakan kabel USB untuk mendapat signal radio yang baik. Kualiti sound adalah baik dan berpatutan dengan harga. Bunyi treble yang dihasilkan sangat jelas dan bass yang okayish. Sudah tentu speaker kecil ini tidak mampu mengeluarkan bass yang powerful, jadi kurangkan expectation korang.

Berbeza dengan portable speaker yang lain, SonicGo Clipz mempunyai cangkuk jadi korang boleh menggantung speaker ini di mana-mana tempat yang bersesuaian. Efek lampu LED di belakang speaker juga antara ciri menarik speaker ini yang menampakkan speaker ini tampak stylish.

Korang boleh dapatkan speaker ini di Shopee rasmi SonicGear dengan harga RM49.

SonicGear SonicGo RD0 30-X

<oembed url="https://www.youtube.com/watch?v=DOU_aA3GIQI" width="200" height="113" host="youtube"></oembed>

SonicGear SonicGo RD0 30-X ini mempunyai pelbagai fungsi penting seperti Bluetooth, radio FM, MP3 player, speakerphone dan TWS. Signal radio dapat dengan jelas kerana adanya antenna yang boleh dipanjangkan. Kami mendapati bunyi yang dihasilkan adalah sangat baik dan output power adalah sesuai untuk bilik yang persekitaran sunyi.

Build quality speaker ini adalah sangat memuaskan kerana dilindungi permukaan plastik yang sturdy. Saiz yang kompak dan reka bentuk yang kemas menampakkan speaker tampak premium. Speaker ini juga mempunyai lampu suluh yang kecil, sangat bermanfaat jika ada apa-apa kecemasan.

Harga yang ditawarkan di Shopee rasmi SonicGear adalah RM49.


MLBB Wanita Catat Sejarah Ketika Temasya Sukan SEA

Acara Mobile Legends: Bang Bang yang diadakan pada Sukan SEA KE-32 Di Phnom Penh, Kemboja telah melabuhkan tirai dengan acara wanita mencatat jumlah tontonan yang sangat tinggi.

Acara bagi kategori ini telah mempertemukan Filipina dan Indonesia di peringkat grand finals yang akhirnya dimenangi Indonesia sekali gus meraih pingat emas. Jumlah tontonan pada waktu kemuncak ketika perlawanan tersebut dilangsungkan adalah 1,367,274 juta.

Dengan rekod ini, acara ini menjadi acara esports wanita paling popular sepanjang zaman. Rekod ini sebelumnya dipegang ketika pertandingan MLBB Women’s Invitational 2022 yang hanya meraih tontonan kemuncak sebanyak 392,405 ribu sahaja.

Terdapat banyak platform yang menayangkan permainan ini secara langsung seperti Youtube dan TikTok rasmi MPL, beberapa halaman Facebook dan strim oleh bekas pemain MLBB menyebabkan rekod ini mudah tercatat.

Pertandingan wanita bagi permainan lain seperti Valorant, CS:GO dan PUBG Mobile mula menunjukkan peningkatan dalam jumlah tontonan. Jika banyak pertandingan wanita diadakan, jumlah tontonan semestinya akan bertambah.


Ubisoft Tambah Tenaga Pekerja Untuk Bangunkan Assassin's Creed Pada Masa Akan Datang

Selepas mengeluarkan laporan kewangan tahunan mereka, Ubisoft mengesahkan yang mereka akan menambah jumlah pekerja sebanyak 40% untuk membangunkan permainan Assassin’s Creed untuk beberapa tahun akan datang. Dilaporkan terdapat tidak kurang daripada enam permainan Assassin's Creed dalam pembangunan.

Menurut CEO Ubisoft, Yves Guillemot mengatakan pekerja yang membantu membangunkan permainan Assassin's Creed akan ditarik dari projek permainan mereka yang lain. Guillemot mahu Ubisoft memfokuskan pembangunan francais ini.

Ketika ini, jumlah pekerja yang membangunkan siri permainan Assassin's Creed adalah sebanyak 2000 orang. Pertambahan sebanyak 40% akan menjadikan sebanyak 2800 orang akan bekerja dalam francais itu pada tahun mendatang.

Permainan Assassin’s Creed yang seterusnya adalah Assassin’s Creed Mirage yang sudah beberapa kali ditangguhkan dalam tahun ini. Assassin’s Creed Mirage dijangka keluar pada bulan Oktober ini.

Selain Assassin Creed, Ubisoft juga akan terlibat dengan beberapa projek lain dalam masa terdekat seperti Avatar: Frontiers of Pandora, Tom Clancy: Rainbow Six Siege Mobile, Tom Clancy’s The Division Resurgence, The Crew Motorfest dan Skull and Bones.


Loki Musim Kedua Bakal Ditayangkan Oktober Ini

Marvel Studios telah mengumumkan tarikh tayangan bagi siri televisyen Loki musim kedua dalam suatu tweet yang dibuat di akaun Twitter rasmi studio terbabit. Turut diumumkan adalah tarikh tayangan bagi siri spin-off dari Hawkeye, Echo.

Loki musim kedua akan mula ditayangkan pada 6 Oktober 2023 dan Echo pula bermula pada 29 November 2023. Siri Loki musim kedua ini akan mempunyai enam episode kesemuanya manakala jumlah episode bagi siri Echo masih belum diketahui. Kedua-dua siri ini akan ditayangkan di Disney Plus.

Loki musim kedua ini adalah sambungan daripada musim pertama dimana Sylvie membunuh He Who Remains, menyebabkan perubahan masa yang juga menghasilkan realiti baru di mana Kang The Conqueror versi lain yang mengawal Time Variance Authority.

Siri Echo pula akan mengikuti kisah asal Maya Lopez di mana Maya yang hidup di bandar New York perlu mengingati semula sejarah asalnya yang berdarah orang asli Amerika serta merapatkan hubungan dengan keluarga dan komuniti orang asli Amerika. Watak ini pernah muncul dalam siri Hawkeye.

Disney menyenaraikan lima siri iaitu Loki musim kedua, Echo, Secret Invasion, Ironheart dan Agatha: Coven of Chaos dalam projek fasa kelima mereka. Secret Invasion akan keluar pada 21 Jun ini manakala Ironheart dan Agatha akan keluar pada tahun depan.


Teaser Pertama Five Nights At Freddy's Tampilkan Animatronik Yang Menyeramkan

Selepas pertama kali diumumkan pada 2015, Universal Pictures telah mengeluarkan teaser trailer pertama bagi filem yang ditunggu-tunggu peminat, Five Night at Freddy’s. Filem yang dihasilkan Blumhouse Production ini akan menampilkan beberapa patung animatronik yang mampu membunuh.

<oembed url="https://www.youtube.com/watch?v=f-zqS2CiZqw" width="200" height="113" host="youtube"></oembed>

Filem ini sebenarnya adalah adaptasi dari siri permainan video yang popular. Siri permainan Five Nights at Freddy’s dihasilkan Scott Cawthon dan pertama kali dikeluarkan pada tahun 2014. Pemain yang dibekalkan kamera sekuriti dan lampu suluh akan cuba mencari jalan untuk terus hidup mengharungi kekejaman animatronik yang menghantui restoran Freddy Fazbear.

Berdasarkan francais permainan survival horror yang popular itu , Five Nights at Freddy’s mengisahkan Mike lakonan John Hutcherson, seorang pengawal keselamatan baru yang bekerja pada waktu malam di restoran pizza Freddy Fazbear. Dia mendapati ada yang tidak kena dengan restoran terbabit apabila patung animatronik adalah menyeramkan kerana mampu membunuh.

Cawthon mengumumkan filem adaptasi ini pertama kali pada 2015 tetapi melalui pelbagai kesukaran apabila Warner Bros. tidak melakukan apa-apa produksi. Pengarah bagi filem ini juga silih berganti melambatkan penggambaran filem.

Filem Five Nights at Freddy’s ini akan dibintangi oleh Elizabeth Lail, Piper Rubio, Kat Conner Sterling, Mary Stuart Masterson dan Matthew Lillard. Emma Tammi akan mengarahkan filem yang dijangka keluar pada 26 Oktober di Malaysia ini.


RRQ Hoshi Mengumumkan Coach Acil Tidak Lagi Bersama Pasukan Tersebut

Minggu ini scene MLBB Indonesia nampaknya tidak jemu dengan pelbagai berita-berita menarik. Salah satunya adalah berita berkenaan Coach Acil iaitu jurulatih untuk pasukan RRQ Hoshi diumumkan tidak lagi bersama dengan pasukan tersebut selepas tamatnya M4 World Championship yang lepas.

Coach Acil ataupun nama sebenarnya Adi Syofian Asyauri telah bersama dengan RRQ sejak dari tahun 2019 lagi namun pada tahun dia telah berpindah ke pasukan Aerowolf Pro Team. Dia kembali pada pasukan RRQ pada 2021 dan terus melatih pasukan tersebut sehingga tahun 2023.

Buat masa ini RRQ Hoshi belum mengumumkan jurulatih baru mereka untuk menghadapi MPL ID musim kesebelas yang akan datang.


RRQ Umumkan Empat Pemain Baru, Mungkin Bermain Untuk RRQ Sena

Pasukan RRQ baru-baru ini telah mengumumkan empat pemain baru untuk pasukan mereka. Keempat-empat pemain ini dikatakan mungkin akan bermain untuk pasukan MDL ID (Mobile Legends: Bang Bang Development League Indonesia) mereka iaitu RRQ Sena.

Keempat-empat pemain baru tersebut adalah Muhammad Akmal Maulana ataupun dikenali sebagai Octa yang merupakan bekas pemain mid laner AURA Blaze. Mereka juga membawa masuk Slowly ataupun nama sebenarnya Geovani Moniung yang merupakan bekas pemain DNS Hammersonic.

Dua lagi pemain baru mereka adalah Ramadhoni (Donn) dan juga Steven Gani (Bear).


Bigetron Esports Mula Perkenalkan Roster Mereka, uHigh Sah Kembali Ke BTR

Sebelum ini uHigh ataupun nama sebenarnya Muhammad Dhiya Ulhaq Bin Mohd Arasz telah dipinjamkan ke Geek Fam dari  Bigetron Esports sejak dari Julai 2022 lagi. Ramai yang tertanya-tanya sama ada beliau akan kembali bermain untuk BTR ataupun tidak.

Hari ini Bigetron Esports melalui instagram rasmi mereka telah mengumumkan roster mereka untuk PMPL akan datang. Pemain pertama yang mereka sahkan akan kembali untuk bermain bersama BTR adalah uHigh yang mana lebih popular dengan gelaran Bocah Ajaib.

Baru-baru ini BTR juga telah mengumumkan yang duo kembar mereka iaitu Zuxxy dan Luxxy tidak akan bermain untuk pasukan tersebut lagi pada masa akan datang.


Disebabkan Masalah Kesihatan, R7 Sah Akan Berehat Dari MPL ID

Sebelum ini kami pernah melaporkan yang R7 yang mana merupakan pemain EXP Laner untuk pasukan RRQ Hoshi mungkin tidak akan bermain untuk MPL ID Musim Kesebelas.

Credit: Abang MLBB

Baru-baru ini Team RRQ melalui Instagram rasmi mereka telah mengesahkan yang R7 ataupun nama sebenarnya iaitu Rivaldi Fatah akan berehat dari pentas profesional MPL ID musim akan datang.

Punca beliau berehat dikatakan adalah disebabkan masalah tangan beliau yang nampaknya semakin teruk dan menganggu prestasi permainan beliau. Buat masa ini tidak ada lagi info berkenaan siapa akan menggantikan beliau. Mungkin rumors Dlar dari pasukan EVOS akan menggantikan R7 akan terjadi? Sama-sama kita nantikan.


Psychoo Sah Tidak Lagi Akan Bermain Untuk Team RRQ

Baru-baru ini Team RRQ baru saja mengumumkan yang Psychoo ataupun nama sebenarnya iaitu Teguh Imam Firdaus tidak akan bermain untuk pasukan tersebut.

Pengumuman ini telah dilakukan di Instagram rasmi pasukan tersebut. Sebelum ini pun sudah ada ura-ura yang menyatakan dia memang akan meninggalkan pasukan tersebut dan tidak akan menyambung kontraknya.

Selain ini terdapat juga khabar angin yang mengatakan Psychoo mungkin akan bersama dengan satu lagi pasukan MPL Indonesia iaitu Alter Ego.

Sebelum ini beliau bermain untuk pasukan ONIC Esports sejak 2019 sebelum memulakan perjalanan beliau dengan pasukan RRQ Hoshi pada 2020 dan kemudiannya dipindahkan kepada pasukan RRQ Sena pada tahun 2022.


MPL MY S11 Recap - Todak Mencari Mid Laner Baru & ELX Kini Bermain Di Bawah Yoodo Red Giant

Walaupun kita baru sahaja selesai dengan M4 World Championship, nampaknya pasukan-pasukan MPL MY untuk musim kesebelas kali ini sudah pun memulakan langkah persiapan mereka.

Banyak berita yang kita dengar dari pasukan-pasukan MPL MY kali ini ada yang hanya sekadar rumors dan ada juga yang telah disahkan. Article kali ini kitorang akan recap balik apa yang telah terjadi dalam scene MLBB di Malaysia sepanjang 3 minggu ini.

Aryaa Gaming Kini Bermain Dibawah Nama Madness Esports

Aryaa Gaming merupakan pasukan baru yang berjaya melepasi peringkat qualifier untuk MPL MY musim kesebelas kali ini.

Aryaa Gaming telah mengesahkan yang mereka akan bermain dibawah nama Madness Gaming dan baru-baru ini telah memperkenalkan roster mereka untuk MPL MY S11. Berikut merupakan senarai pemain dan ahli pasukan Madness Gaming:

MIEYO - MANAGER

MYNT - HEAD COACH

YE3 - EXP LANER

XAVVSZ - GOLD LANER

ILHAM - JUNGLER

MALI - ROAMER

SONIC - JUNGLER

POZAN - MID LANER

Homebois Bawa Jurulatih Dari Filipina

Daddyhood baru-baru ini melalui Instagram miliknya telah mengesahkan yang pasukan Homebois akan kembali bangkit dalam arena MLBB di Malaysia.

Sumber: Abang MLBB

Dia juga telah mengesahkan yang jurulatih pasukan Falcon Esports iaitu Steve Dale Vitug akan bersama-sama dengan pasukan Homebois untuk MPL MY musim terbaru ini.

Buat masa ini tidak dapat disahkan sama ada Dale cuma dipinjamkan ke Homebois ataupun tidak kerana melalui Liquidpedia Dale masih lagi jurulatih untuk pasukan Falcon Esports.

AMOUX Keluar Dari Todak, ASHI Mencari Midlaner Baru

Disebabkan persembahan yang tidak memberangsangkan semasa Knock Stage M4 World Championship yang lepas, Amoux yang mana merupakan Jurulatih untuk pasukan Todak telah melepaskan jawatannya.

Amoux atau nama sebenarnya iaitu Ariff Iswandi boleh dikatakan antara ahli terawal Todak sejak penubuhan mereka pada tahun 2020. Namun selepas itu dia telah berhijrah ke Indonesia untuk melengkapkan pasukan Bigetron Alpha sebelum dia pulang kembali ke Malaysia dan menyertai pasukan Geek Fam pada akhir tahun 2020.

Buat masa ini tiada lagi pengumuman siapakah jurulatih terbaru pasukan Todak yang terbaru untuk mereka menghadapi MPL MY musim kesebelas kali ini.

Sementara itu, Pengurus pasukan todak iaitu Ashi baru-baru ini postingnya di Facebook telah mengumumkan yang mereka sekarang mencari Mid Laner yang baru.

Antara kelayakan yang dicari adalah seperti berikut:

18 Tahun keatas.

Free Agent

Mampu mencabar ataupun lebih hebat dari Moon.

Bagi korang yang berminat untuk mencuba nasib, korang boleh email resume korang ke ashi@todak.com. Buat masa ini tidak dapat dipastikan sama ada mereka hanya mencari subs baru ataupun Moon akan direhatkan dan digantikan dengan Mid Laner baru ini.

Selangor Football Club Berkerjasama Dengan Yoodo, Yoodo Red Giant Diperkenalkan

Selangor FC baru-baru ini telah mengumumkan yang mereka akan masuk ke dalam scene profesional Mobile Legends: Bang Bang dengan memperkenalkan pasukan esports mereka sendiri.

Dengan kerjasama dengan Yoodo, mereka telah memperkenalkan pasukan Yoodo Red Giant yang ahli-ahli mereka terdiri daripada 1 lagi pasukan terbaru yang berjaya melepasi Qualifier MPL MY S11 iaitu El Loco Extreme (EXL).

Pengurus pasukan iaitu Rush menyatakan “Kami rasa kerjasama ini adalah baik untuk esports. Dan kami adalah pasukan pertama yang mendapat peluang ini yang pasti membawa banyak manfaat. Terima kasih buat Selangor FC kerana berminat untuk merialisasikan impian kami"


Tiket Tayangan Awal The First Slam Dunk Sudah Boleh Dibeli

Baru-baru ini pihak Golden Screen Cinema (GSC) telah mengumumkan yang filem terbaru untuk anime Slam Dunk akan ditayangkan di Malaysia pada bulan depan. Filem yang diberi nama The First Slam Dunk sudah tentunya ditunggu-tunggu oleh ramai peminat di Malaysia.

Filem ini hanya akan ditayangkan secara eksklusif di GSC pada 23 Febuari 2023 nanti. Bagi korang yang tak sabar nak tengok, korang boleh dapatkan package Premium Fan Screening yang mana sudah boleh dibeli sekarang.

Dengan package ini, korang bukan saja dapat melihat The First Slam Dunk dengan lebih awal, korang juga akan mendapatkan barangan-barangan exclusive seperti Acrylic Stand, Keychain, T-Shirt dan macam-macam lagi.

Premium Fan Screening ini cuma mempunyai 1 slot sahaja iaitu pada 11 Febuari 2023 pada pukul 3 petang. Korang boleh dapatkan package ini di SINI.

The First Slam Dunk ini telah pun ditayngkan di Jepun sejak Disember tahun lepas lagi dan berjaya mendapat tempat pertama Japanese box office dan berjaya mengaut keuntungan sebanyak ¥1.296 billion dalam masa dua hari filem ini ditayangkan.


Cardback Khas Untuk Mereka Yang Berjaya Melepasi Rank Infinite Di Marvel Snap

Marvel Snap baru-baru ini telah mengumumkan yang bagi mereka yang telah berjaya mendapatkan rank Infinite dalam Marvel Snap musim terbaru iaitu Savage Land bakal mendapatkan hadiah khas dari mereka.

Bagi mereka yang sudah melepasi rank Infinite dan keatas untuk musim ini, mereka akan menerima gold cardback khas yang mempunyai tema Savage Land. cardback khas ini akan dihantar dalam Inbox mereka yang layak.

Bagi yang tak lepas rank Infinite lagi untuk musim ini, korang ada masa lagi dua minggu sebelum season Savage Land ini tamat.


Kang The Conqueror - Ancaman Terbaru Marvel Cinematic Universe

Dengan pengenalannya dalam siri Loki sebagai He Who Remains dan juga bakal hadir dalam movie terbaru Ant-Man and the Wasp: Quantumania sebagai Kang The Conqueror, Kang diperlihatkan sebagai satu ancaman terbaru dan terbesar dalam MCU kali ini.

Ini 3 benda yang korang perlu tahu tentang siapa dan betapa kuatnya Kang The Conqueror:

DARI MASA DEPAN

Kang The Conqueror merupakan seorang genius yang datang dari alternate universe ataupun lebih dikenali sebagai Other-Earth pada abad ke-30. Pada alternate universe ini, bumi tidak pernah mengalami zaman kegelapan dan ini membuatkan Other-Earth mempunyai teknologi yang lebih canggih dari Earth-616.

Di Other-Earth, Kang lebih dikenali sebagai Nathaniel Richards yang mana dikatakan mempunyai pertalian darah dengan Mr. Fantastic (Reed Richards) dan juga Doctor Doom (Victor Von Doom).

SENJATA

Disebabkan Kang datang dari masa depan, senjata yang digunakan olehnya sudah tentu lebih canggih dari apa yang superhero-superhero dalam Marvel Cinematic Universe ada sekarang. Tidak terkejut kenapa dia dikatakan ancaman yang lebih besar Thanos.

Kang dilengkapi dengan teknologi seperti battle armor miliknya yang mana memberikan Kang kekuatan dan ketangkangsan dan juga salah satu senjatanya yang dikenali sebagai Neutrino-Ray Gun yang mana merupakan missile launcher yang hanya sebesar pistol biasa namun mampu memberikan damage yang sangat tinggi.

GELARAN

Selain dari nama sebenarnya iaitu Nathaniel Richards dan Kang The Conquerer, dia juga dikenali dengan banyak nama sepanjang kemunculannya dalam Marvel Comics.

Antaranya adalah Pharaoh Rama-Tut, Scarlet Centurion, Immortus dan banyak lagi. Salah satu variant miliknya juga merupakan salah seorang ahli dalam New Avengers yang dikenali sebagai Iron Lad.


Kang The Conqueror - 3 Sebab Kenapa Kang Lebih Kejam Dari Thanos

Kalau korang tengok trailer Ant-Man and the Wasp: Quantumania, korang mesti perasan yang mana sekarang ini akan ada ancaman yang mana lebih besar dari Thanos, The Mad Titan.

Ancaman tersebut adalah Kang The Conqueror yang mana variant-nya sebelum ini merupakan watak penting dalam siri Loki. Dalam siri Loki, Kang dikenali sebagai He Who Remains yang mana ada memberitahu yang variant dirinya akan datang menyerang bumi dan multiverse lain.

Hari ini kitorang nak share dengan korang 3 sebab kenapa Kang The Conqueror lebih ganas dari Thanos The Mad Titan!

Experienced

Jika korang perasan pada trailer pertama Ant-Man and The Wasp: Quantumania, Kang ada bertanya kepada Scoot Lang sama ada dia adalah ahli Avenger dan sama ada dia pernah bunuh Ant-Man ataupun tidak sebelum ini.

Ini bermaksud Kang telah berjaya membunuh Avenger di Alternate Universe lain. Walaupun Thanos pernah berjaya mengalahkan Avenger di Earth-616, Kang kemungkinan besar telah berjaya mengalahkan banyak versi Avenger yang lain.

Back Up

Walaupun Thanos mempunyai back up seperti askar-askar, Black Order dan juga anak-anaknya seperti Gamora dan juga Nebula, ianya masih tidak cukup untuk melawan Kang. Tidak dilupakan kedua-dua anak Thanos iaitu Gamora dan Nebula akhirnya berganding bahu bersama-sama dengan Guardian of the Galaxy.

Tapi jika nak dibandingkan dengan Alioth, satu mahluk yang mampu untuk consume time and space dan juga merupakan punca kuasa yang digunakan oleh salah satu variant Kang iaitu He Who Remains untuk menamatkan Multiverse War dan mengalahkan variant-nya yang lain, sudah tentu Thanos masih belum satu level dengan Kang!

Simple Goal

Tujuan utama Thanos mencari Infinity Stones adalah untuk wipe out separuh daripada kehidupan di universe tersebut. Ini bagi mengekalkan balance dan supaya planet lain tidak menerima nasib yang sama seperti Planet Titan. Ini memerlukan perancangan yang lama dan kompleks untuk dilakukan.

Tapi bagi Kang, misi dia cuma satu. Untuk menakluki semua planet dan setiap alternated universe yang ada. Dia tak kisah berapa banyak planet yang diperlu hancurkan demi memastikan tiada apa ancaman yang dapat mengalahkannya.


Expansion Percuma ‘Given Time’ Tiba Bersama Pelancaran JETT: The Far Shore Di Steam

Sempena pelancaran JETT: The Far Shore di Steam, Superbrothers dan Pine Scented Software telah menghasilkan satu expansion percuma untuk mengembangkan lagi permainan mereka ini.

Mereka menamakan expansion tersebut ‘Given Time’. Ia akan mengambil tempat selepas 3 tahun berlalu di cerita utama dan pemain masih lagi akan bermain sebagai scout Mei.

Yang berbezanya kali ini, pemain akan mendapati Mei seorang sahaja yang tersedar di Ground Control yang semakin sunyi dan kosong.

Dengan hanya tinggal sebuah JETT lapuk dan seorang lagi scout menanti Mei, korang mulakan pengembaraan solo korang yang penuh dengan kebebasan dari segi penerokaan di tempat baru dan misteri.

Expansion ‘Given Time’ ini akan dilancarkan pada 31 Januari 2023 secara percuma. Korang boleh dapatkan JETT: The Far Shore sekarang di Playstation Store dan untuk PC melalui Epic Games Store.


Tomb Raider Special Pack - DLC Percuma PowerWash Simulator

Sempena pelancaran PowerWash Simulator ke PS5, PS4 dan Nintendo Switch pada 31 Januari 2023 nanti, FuturLab telah menghasilkan satu DLC percuma yang akan dilancarkan pada hari yang sama.

<oembed url="https://www.youtube.com/watch?v=uPiCBLZH458" width="200" height="113" host="youtube"></oembed>

DLC ini dipanggil sebagai “Tomb Raider Special Pack”. Seperti namanya, PowerWash Simulator telah berkolaborasi dengan permainan ikonik Tomb Raider dengan membenarkan pemain untuk membersihkan barang-barang dan juga kawasan rumah Lara Croft, watak utama dalam Tomb Raider.

Antara yang boleh dicuci nanti adalah sebuah obstacle course, artifak, dinding dan lain-lain lagi. Bukan sahaja itu, mereka juga akan tambahkan rahsia-rahsia baru untuk korang cari berdasarkan pengembaraan Lara Croft yang terkini.


Sekuel M3GAN Bakal Tiba Di Pawagam Tahun 2025

Akhirnya, telah disahkan sekuel filem M3GAN akan datang ke pawagam walaupun baru sahaja dua minggu berlalu selepas tayangannya di pawagam. Mereka sudah pun memutuskan untuk menamakan sekuel ini M3GAN 2.0.

Plotnya masih lagi belum didedahkan kepada umum tetapi apa yang pasti di M3GAN 2.0, watak Gemma yang dilakonkan oleh Allison Williams dan watak Cady yang dilakonkan Violet McGraw akan kembali dengan watak masing-masing.

Penulis skrinnya juga akan ditulis dengan orang yang sama iaitu Akela Cooper jadi buat masa ini, mereka hanya menyasarkan M3GAN 2.0 akan tiba di pawagam pada 17 Januari 2025 kerana pembangunannya baru sahaja dirasmikan di Universal. Nantikan!


The Year Of Play - Kempen Beli PS5 Sambil Dapat Hadiah Banyak Lagi!

Dari pengumuman Sony Interactive Entertainment Singapore (SIES), syarikat Playstation sedang mengadakan satu kempen yang dinamakan “The Year of Play” sempena perayaan Tahun Baru Cina tahun ini.

Korang semua boleh sertai dua acara yang disediakan mereka. Yang pertama, mempunyai kaitan dengan pembelian PS5 tidak kira edisi digital atau yang bukan. Ianya sudah pun bermula dari 10 Januari 2023 dan akan berakhir pada 28 Februari 2023.

Hadiah-hadiah yang akan diberi kepada pemenang adalah ALL IT eGift Card berjumlah RM4,500, Touch ‘n Go eWallet Reload PINs berjumlah RM2,250 dan Playstation Store Gift Card RM450.

Acara kedua pula dinamakan “Good Wish Hunting”. Seperti namanya, para peserta perlu ‘memburu’ 5 beg tersembunyi di merata-rata tempat dalam PS Store. Acara ini akan bermula pada 22 Januari 2023 hingga 5 Februari 2023.

Hadiah utama untuk acara pula adalah satu set barangan “All-In-One” seperti Sony BRAVIA TV KD-55X80K, Controller wireless DualSense, Headset wireless PULSE 3D dan lain-lain lagi.

Bagi yang berjaya selesaikannya ada dua kategori hadiah. Bagi peserta yang berada di tempat 100 pertama akan diberi Gift Card PS Store berjumlah RM100 manakala yang selebihnya akan diberikan kupon diskaun PS Store sebanyak 10%.

Jangan risau bagi yang sertainya dan tidak berjaya sebab korang juga akan diberikan Avatar Eksklusif Tahun Baru Cina PS5/PS4 sebagai hadiah di kategori penyertaan.

Kalau tidak mahu sertai pun tidak mengapa, korang boleh layari laman The Year Of Play  untuk melihat barangan yang dipromosikan termasuk juga mendaftar dan lihat cara-cara untuk menyertai dua acara tersebut.


505 Games Mengadakan Promosi Harga Sempena Tahun Baru Cina

Syarikat penerbitan 505 Games telah mengumumkan promosi harga bagi beberapa pilihan permainan yang telah diterbitkan mereka sempena Tahun Baru Cina yang akan datang tidak lama lagi.

Harga diskaun yang diberikan mereka ada yang sehingga 90%! Jadi, jangan lepaskan peluang korang untuk dapatkan permainan yang korang inginkan selama ini!

Tetapi, perlu diingatkan, ia hanya akan dilangsungkan di Steam dan PS Store sahaja. Untuk Steam, jualan akan berlangsung sebanyak dua kali. Yang pertama bermula dari 17 Januari 2023 hingga 24 Januari 2023, manakala yang kedua bermula dari 24 Januari 2023 sehingga 31 Januari 2023.

Untuk PS Store pula, bermula dari 17 Januari 2023 hingga 1 Februari 2023. Antara permainan yang mempunyai potongan harga ialah DEATH STRANDING DIRECTOR’S CUT, Ghostrunner, Bloodstained: Ritual of the Night dan lain-lain lagi.


The Star Named EOS - Permainan Terbaru Dari Studio Behind The Frames

Khas untuk casual gamers, Silver Lining Studio telah mengumumkan permainan terbaru mereka, The Star Named EOS yang mempunyai pencipta sama dengan permainan Behind The Frame: The Finest Scenery.

<oembed url="https://www.youtube.com/watch?v=lZQ9n0aREoQ" width="200" height="113" host="youtube"></oembed>

Yang membezakan kedua-duanya adalah pekerjaan yang dilakukan oleh watak utama. Kali ini, kita akan mengikuti kisah seorang jurugambar bernama Dei yang ingin mencari kebenaran tentang kehilangan ibunya selepas perasan sesuatu pelik dalam gambar-gambar yang ditinggalkannya.

Dengan gabungan konsep mengambil gambar dan puzzle, kita akan diberi versi demonya pada 3 Februari 2023 nanti ketika Steam Next Fest berlangsung. The Star Named EOS akan tersedia untuk PC melalui Steam dan konsol yang akan diberitahu kemudian.


Poster Bersama Trailer Terbaru The Mandalorian Musim 3 Telah Didedahkan

Akhirnya, yang dinanti-nantikan peminat The Mandalorian telah pun didedahkan di Twitter rasmi Star Wars. Mereka telah kongsikan satu poster baru yang menunjukkan Grogu bersama ‘bapanya’, Mando bagi meraikan ketibaan Musim 3.

<oembed url="https://www.youtube.com/watch?v=Znsa4Deavgg" width="200" height="113" host="youtube"></oembed>

Bukan sahaja itu, mereka menambahkan lagi dengan mengatakan satu trailer terbaru juga akan dilancarkan semasa NFL Wild Card Game (Kejohanan Football Amerika) berlangsung dan ia sudah pun dikeluarkan!

Dengan pengumuman terbaru ini, korang boleh nantikan tayangan The Mandalorian Musim 3 bermula pada 1 Mac 2023 di Disney+ nanti.


Teaser Ketiga White Day 2: The Flower That Tells Lies Dipersembahkan

Dengan sambutan ramai dari permainannya yang pertama, White Day: A Labyrinth Named School pada tahun 2017, ROOTNSTUDIO akhirnya telah kongsikan teaser ketiga bagi sekuel permainan seram mereka, White Day 2: The Flower That Tells Lies.

Kali ini, kita akan mengikuti watak bernama Soo-jin, seorang bekas pelajar perempuan Sekolah Menengah Yeondu yang telah dituduh membunuh pelajar bernama Sung-ah yang telah terkorban dalam kebakaran di bilik ekonomi rumah tangga sekolahnya.

Demi membuktikan dirinya tidak bersalah, dia telah kembali ke sekolahnya pada malam 14 Mac 2001 dengan Sung-tae, seorang bekas pelajar lelaki yang sukakan pada Sung-ah. Tetapi, pada malam yang sama, bukan mereka sahaja yang mempunyai misi sendiri di sekolah tersebut.

Buat masa sekarang, tarikh pelancarannya belum lagi didedahkan tetapi White Day 2 telah disahkan akan tiba untuk PC melalui Steam. Nantikan, info seterusnya.


Episod Pertama Demon Slayer Musim Ketiga Akan Tayang Di Pawagam

Sempena meraikan Demon Slayer Musim 3, Demon Slayer:To The Swordsmith Village, Muse SG telah mengumumkan di Facebook bahawa episod pertama bagi musim ini akan ditayangkan di pawagam Singapura dan Malaysia!

Kebiasaannya, satu episod dalam siri Demon Slayer akan berdurasi selama 22 minit tetapi khas untuk kali ini, episod pertama musim ketiga akan berdurasi selama 1 jam. Berbeza daripada Demon Slayer: The Movie - Mugen Train yang berdurasi 119 minit (1 jam 59 minit).

Tayangannya akan bermula pada bulan April 2023 dan akan meneruskan perjalanan Tanjiro bersama dua Hashira baru di Swordsmith Village.